text: Ռոք երաժշտությունը հանրաճանաչ երաժշտության մի ժանր է, որը սկզբնավորվել է որպես ռոքնռոլ վաղ 1950-ական թվականներին Միացյալ Նահանգներում եւ վերաճել է մի շարք այլ ոճերի 1960-ականներին եւ ավելի ուշ մասնավորապես Միացյալ Թագավորությունում եւ Միացյալ Նահանգներում։ Սկիզբ է առել 1940-ականների եւ 1950-ականների ռոքնռոլից՝ ոճ, որը մեծապես ազդել է բլյուզի եւ ռիթմ ընդ բլյուզ ժանրերի եւ քանթրի երաժշտության աֆրոամերիկյան ժանրերի վրա։ Ռոք երաժշտությունը մեծապես ազդել է նաեւ մի շարք այլ ժանրերի վրա ինչպիսիք են էլէկտրիկ բլյուզը եւ ֆոլկը եւ ազդեցություն է կրում ջազից, դասական եւ երաժշտական այլ ոճերից։ Երաժշտականորեն ռոքը կենտրոնացած է էլեկտրական կիթառի վրա սովորաբար որպես էլեկտրական բաս կիթառով, հարվածային գործիքներով եւ մեկ կամ ավել երգիչներով ռոք խմբի մի մաս։ Որպես կանոն ռոքը երգի վրա հիմնված 4/4 ռիթմով երաժշտություն է, բայց ժանրը դարձել է չափազանց տարբեր։ Ինչպես փոփ երաժշտությունը, բառերը հիմնականում շեշտում են ռոմանտիկ սերը, բայց ուղված են նաեւ բազում այլ թեմաների՝ հաճախ սոցիալական եւ քաղաքական։ Մինչեւ ուշ 1960-ականների դասական ռոքի շրջանը ռոք երաժշտության մի շարք տարբեր ենթաժանրեր ի հայտ եկան ներառելով խառնուրդներ, ինչպիսիք են՝ բլյուզ ռոքը, ֆոլկ ռոքը, քանթրի ռոքը, ռագա ռոքը եւ ջազ ռոքը, որոնցից շատերը նպաստել են փսիխեդելիկ (ցնորական) ռոքի զարգացմանը, որն ազդեցություն էր կրել հակամշակութային փսիխեդելիկ եւ հիպի ասպարեզից։ Նոր ժանրերը, որոնք ի հայտ եկան, ներառում էին պրոգրեսիվ ռոքը, որն ընդլայնեց արտիստիկ տարրերը, գլեմ ռոքը, որը կարեւորեց ցուցադրությունը եւ տեսողական ոճը, սոցիալական եւ քաղաքական եռանդուն քննադատությունները եւ հեւի մետալի տարբերվող եւ տեւական ժանրը, որը շեշտում էր ձայնը, ուժը եւ արագությունը։ 1970-ականների երկրորդ կեսին փանք ռոքն արձագանքեց ստեղծելով մինիմալստական, սոցիալական եւ քաղաքական եռանդուն քննադատություններ։ Փանկն ազդեց 1980-ականների նյու ուեյվ, փոստ-փանկ եւ ի վերջո ալտերնատիվ ռոք ժանրերի վրա։ 1990-ականներից սկսած ալտերնատիվ ռոքն սկսեց գերիշխել ռոք երաժշտության մեջ եւ ներխուժեց գրանջի, Բրիտփոփի եւ ինդի ռոքի ձեւով։ Այդ ժամանակվանից հետագա միաձուլված ենթաժանրերը ի հայտ եկան՝ ներառելով փոփ փանկը, ռեփ փանկը եւ ռեփ մետալը, ինչպես նաեւ ռոքի պատմությունը վերափոխելու գիտակից քայլեր՝ ներառելով գերիջ ռոքի/փոստ-փանկի եւ սինթ-փոփի վերածնունդը 2000-ականների սկզբերին։ Ռոք երաժշտությունը նաեւ մարմնավորել եւ ծառայել է որպես մշակութային եւ սոցիալական շարժումների միջոց՝ առաջնորդելով խոշոր ենթամշակույթներին՝ ներառյալ մոդերին եւ ռոքերներներին Միացյալ Թագավորություն եւ հիպի հակամշակույթը, որը տարածվել էր Սան Ֆրանցիսկոյից Միացյալ Նահանգներ 1960-ական թվականներին։ Նմանապես փանկ մշակույթը 1970-ակններին ծնունդ տվեց գոթ եւ էմո ենթամշակույթնորին։ Ժառանգելով բողոքական երգի ազգային ավանդույթը՝ ռոք երաժշտությունը ասոցացվել է քաղաքական ակտիվության ինչպես նաեւ ռասայի, սեքսի եւ թմրանյութերի օգտագուրծման վերաբերյալ հասարակական վերաբերմունքի փոփոխության հետ եւ հաճախ դիտարկվել է որպես երիտասարդական ապստամբության արտահայտում ընդդեմ հասուն մարդկանց սպառողականությանը եւ համապատասխանությանը։ Բնութագիր Ռոքի հնչողությունն ապահովում է հզոր էլեկտրական կիթառը, որն ի հայտ է եկել իր ժամանակակից ձեւով 1950-ականներին ռոքնռոլի ժողովրդականացման հետ միասին եւ ազդեցություն է կրել էլեկտրական բլուզի կիթառի հնչյուններից։ Ռոք երաժշտության մեջ էլեկտրական կիթառի հնչողությունն ուղեկցվում է էլեկտրական բաս կիթառով, որն ի հայտ է եկել ջազում միեւնույն դարաշրջանում, եւ հարվածային գործիքների առաջացրած ռիթմիկ հարվածներով։ Երաժշտական գործիքների եռյակը հաճախ համալրվում է այլ գործիքներով մասնավորապես ստեղնաշարային գործիքներով, ինչպիսիք են՝ դաշնամուրը, համմոնդը եւ սինթեզատորը։ Ռոքի հիմնական գործիքավորումը ձեւավորվել է բլյուզի հիմնական գործիքավորումից՝ հայտնի գլխավոր կիթառը, երկրորդ լարային գործիքը, բասը եւ հարվածային գործիքները Ռոք երաժշտության մեջ մասնագիտացված երաժիշտների խումբը կոչվում է ռոք խումբ կամ ռոք բենդ եւ որպես կանոն բաղկացած է երեքից հինգ անդամներից։ Խումբն առավել հաճախ կազմված է կվարտետի սկզբունքով, որտեղ անդամներն ունեն մեկ կամ ավել դեր՝ ներառելով վոկալիստ, գլխավոր կիթառահար, ռիթմի կիթառահար, բաս կիթառահար, թմբկահար եւ հաճախ ստեղնաշարային կամ այլ գործիք նվագող։ Ռոքը որպես կանոն հիմնված է հասարակ ոչ սինկոպացված 4/4 ռիթմի վրա, որն ուղեկցվում է թմբուկի կրկնվող հարվածներով 2/4 ռիթմով։ Մեղեդիները հաճախ հին երաժշտական ձեւերից են առաջացած՝ ներառելով դորիական եւ միքսոլիդիան ձեւերը։ Ռոք երգերը 1950-ականներից մինչեւ մասնավորապես 1960-ականների կեսերը հաճախ օգտագործել են բանաստեղծական կրկներգի կառույցը առաջացած բլյուզից եւ ֆոլկից, բայց այս նախատիպից զգալի փոփոխություններ են տեղի ունեցել։ Քննադատները շեշտել են ռոքի էլեկտրականությունն ու ոճական բազմազանությունը։ Իր բարդ պատմության եւ այլ երաժշտական եւ մշակութային ձեւերից տարրեր վերցնելու հակում ունենալու պատճառով ռոք երաժշտությանը անհնար է տալ հստակ երաժշտական սահմանում։ Ի տարբերություն հանրաճանաչ երաժշտության շատ ավելի հին ոճերի` ռոք երգերի խոսքերը բացի ռոմանտիկ սիրուց առնչվում են մի շարք թեմաների, ինչպիսիք են` սեքսը, հեղափոխությունն ընդդեմ «Իսթեբլիշմենթի», սոցիալական խնդիրները եւ ապրելակերպը Այս թեմաները փոխանցվել են մի շարք աղբյուրներից` ներառյալ Tin Pan Alley փոփ ավանդությունը, ֆոլկ երաժշտությունն ու ռիթմը եւ բլյուզը։ Երաժշտական լրագրող Ռոբերտ Քրիստգոուն բնութագրում է ռոքի խոսքերը որպես «ոսկե միջին» պարզ առոգանությամբ եւ կրկներգով եւ վստահեցնում է, որ ռոքի հիմնական գործառույթը վերաբորում է երաժշտությանը, կամ ընդհանուր առմամբ`աղմուկին։ Սպիտակամորթ, արական սեռի եւ միջին դասի երաժիշտների գերակայությունը ռոք երաժշտության մեջ շատ հաճախ է նկատվել, եւ ռոքը դիտվել է որպես երաժշտական սեւ ձեւերի յուրացում երիտասարդ, սպիտակամորթ եւ մեծ մասամբ արական սեռի հանդիսատեսի համար։ Արդյունքում` ռոքը համարվել է որպես ոճի եւ խոսքերի օգնությամբ այս խմբի մտահոգություններն արտահայտող միջոց։ Քրիստգոուն 1972 թվականին գրել է, որ չնայած որոշ բացառությունների` «ռոքնռոլը ենթադրում է տղամարդկային սեքսուալության եւ ագրեսիայի նույնականացում»։ Ուշ 1960-ականներից սկսած, երբ «ռոք» տերմինը սկսեց օգտագործվել առնչվելով ռոքնռոլի հետ, այն հակադրվել է փոփ երաժշտությանը, որի հետ կիսել է շատ առանձնահատկություններ, բայց որից այն առանձնացվել է երաժշտականությանը, կենդանի կատարմանն ու լուրջ եւ առաջադիմական թեմաների կենտրոնացմանն ուղղված շեշտադրմամբ` որպես իրականության գաղափարախոսություն, որը հաճախ կապակցված է ժանրի պատմությանն եւ զարգացմանն իրազեկվածության հետ։ Ըստ Սայմն Ֆրիթի`«ռոքն ավելին է քան փոփը, ավելին` քան ռոքնռոլը։ Ռոք երաժիշտները միավորում են հմտության եւ տեխնիկայի վրա դրված շեշտադրումն արվեստի ռոմանտիկ հասկացության հետ` որպես գեղարվեստական, իրական եւ անկեղծ արտահայտում»։ Նոր հազարամյակում ռոք տերմինը հաճախ օգտագործվել է որպես ընդհանուր տերմին` ներառելով փոփ, ռեգգի, սոուլ երաժշտության եւ նույնիսկ հիփ հոփի ձեւերը, որոնց հետ այն ազդեցություն է կրել, բայց հաճախ հակադրվել իր պատմության մեծ մասի միջոցով։ 1950-ականներ. Ռոքնռոլ Հիմնական հոդվածը`Ռոքնռոլ Տես նաեւ`Ռոքնռոլի ծագումը եւ Ռոքաբիլի Ռոք երաժշտության հիմքը ռոքնռոլն է, որը սկզբնավորվել է Միացյալ Նահանգներում ուշ 1940-ական եւ վաղ 1950-ական թվականներին եւ արագ տարածվել է աշխարհի մեծ մասում։ Իր անմիջական սկզբնաղբյուրներ են հանդիսանում տվյալ ժամանակաշրջանի երաժշտական տարբեր «սեւ» ժանրերը` ներառելով ռիթմ ընդ բլյուզը եւ հոգեւոր երաժշտությունը քանթրիի եւ ուեսթերնի հետ։ 1951 թվականին Քլիվլենդում (Օհայո) դիջեյ Ալան Ֆրիդը սկսեց նվագել ռիթմ եւ բլյուզ երաժշտություն (որը հետո կոչվեց «ռասայական երաժշտություն») բազմառասա հանդիսատեսի համար եւ առաջին անգամ «ռոքնռոլ» արտահայտությունը երաժշտությունը նկարագրելու համար օգտագործելը նրան է վերագրված։ Բանավեճ է սկսվում, թե որ ձայնագրությունը պետք է համարվի առաջին ռոքնռոլ ձայնագրությունը։ Հավակնորդներն էին Գորի Քարթերի Rock Awhile-ը (1949) Ջիմմի Փրեսթոնր Rock the Joint-ը (1949), որի քավր տարբերակը 1952 թվականին ձայնագրեց Bill Haley & His Comets խումբը, եւ Ջեքի Բրենսթոնի եւ իր Delta Cats-ի (Այք Թրները եւ իր Kings of Rhythm խումբը) Rocket 88-ը 1951 թվականին Սեմ Ֆիլիփսի կոմից Sun Records-ի համար ձայնագրված։ Չորս տարի անց Բիլ Հելիի Rock Around the Clock-ը (1955) դարձավ առաջին ռոքնռոլ երգը Բիլբորդ ամսագրի հիմնական թոփ վաճառքների եւ էիրփլեյի աղյուսակներում եւ հանրաճանաճ մշակույթի համար դուռ բացեց ամբողջ աշխարհում: Քննարկվում է նաեւ, որ Էլվիս Փրեսլիի Մեմֆիսի «Սան Ռեքորդսի» համար գրված առաջին "That's All Right (Mama)" (1954) սինգլը կարող է լինել առաջին ռոքնռոլ ձայնագրությունը, բայց միեւնույն ժամանակ Բիգ Ջոու Թրների "Shake, Rattle & Roll"-ը արդեն Բիլբորդի R&B ցանկն էր գլխավորում։ Շոուտով ռոքնռոլը ամերիկյան ձայնագրությունների վաճառքում եւ էստրադային երգիչների համար ինչպիսիք են Էդի Ֆիշերը, Փերրի Քոմոն եւ Փեթի Փեյջը (ովքեր գերիշխել են հանրաճանաչ երաժշտության նախորդ տասնամայակում) հիմնական մղումն էր։ Ռոքնռոլը համարվել է առաջատարը մի շարք տարբեր ենթաժանրերում` ներառելով ռոքաբիլին` ռոքնռոլը «հիլբիլի» քանթրի երաժշտության հետ միախառնված, որը հիմնականում նվագվել եւ ձայնագրվել է 1950-ականների կեսին սպիտակամորթ երաժիշտների կոմից ինչպիսիք են` Կառլ Փերկինսը, Ջերրի Լի Լյուիսը, Բադիի Հոլին, եւ ամենամեծ առեւտրային հաջողությամբ Էլվիս Փրեսլլի կոմից։ «Դու ուոփ» ժանրը, ի տարբերություն, շեշտը դրեց բազմաբնույթ հնչյունային հարմոնիաների եւ անիմաստ երկրորդական տեքստի վրա, որոնք հինականւոմ եղեկցվում էին թեթեւ գործիքավորմամբ, եւ սկզբնավորվել է 1930-ականների եւ 1940-ականների աֆրոամերիկյան վոկալային խմբերից։ The Crows, The Penguins, The El Dorados եւ The Turbans ներկայացումները դարձան հիմնական հիթերը եւ The Platters խումբը "The Great Pretender" (1955) երգով եւ The Coasters խումբը հումորային երգերով, ինչպիսին է` "Yakety Yak" (1958), մուտք գործեցին ժամանակաշրջանի ամենահաջողված ռոքնռոլ ներկայացումների շարք: Տվյալ դարաշրջանում նաեւ նկատվեց էլեկտրական կիթառի հանրաճանաչության եւ ռոքնռոլ ոճով նվագելու աճը այնպիսի կատարողների միջոցով, ինչպիսիք են` Չակ Բերրին, Լինք Րեյը եւ Սկոթի Մուրը։ Էլեկտրիկ բլյուզի կիթառահարներ Գիթար Սլիմի, Ուիլի Ջոնսնի եւ Փեթ Հեըրի կոմից վաղ 1950-ականներին ներկայացված հնչյունների ձայնային փոփոխությունների կիրառումը հանրայնացվեց Չակ Բերրի կողմից 1950-ականների կեսերին։ was popularized by Chuck Berry in the mid-1950s. Ուիլի Ջոնսնի եւ Փեթ Հեըրի կողմից վաղ 1950-ականներին ներկայացված ուժեղ ակորդների կիրառումը հանրայնացվեց Լինք Րեի կողմից ուշ 1950-ականներին։ Միացյալ Թագավորությունում Թրեդ ջազ եւ ֆոլկ շարժումները հանգեցրին Բրիտանիայում բլյուզ երաժիշտներին այցելություններին։ Լոննի Դոնեգընի 1955 թվականի հիթ "Rock Island Line"-ը շատ մեծ ազդեցություն ունեցավ եւ օգնեց երկրում «սկիֆլ» երաժշտական խմբերի տարածմանը, որոնցից շատերը` ներառյալ Ջոն Լենոնի "Quarrymen"-ը սկսեցին ռոքնռոլ կատարել։ Մեկնաբանները ռոքնռոլի անկումը համարում են ուշ 1950-ականները եւ վաղ 1960-ականները։ Մինչեւ 1959 թվականը, Բադի Հոլլիի, The Big Bopper-ի ր Ռիթչի Վալենսի մահը ավիավթարի հետեւանքվով, Էլվիսի բանակ մեկնումը, Լիթլ Ռիչարդի քարոզիչ դառնալը, Ջերրի Լի Լյուիսի եւ Չակ Բերրիի հետապնդումը եւ կաշառակերության սկանդալը զգացրին, որ ռոքնռոլի դարաշրջանն ավարտին է մոտեցել։ Վաղ 1960-ականներ Փոփ ռոք եւ ինստրումենտալ ռոք Հիմնական հոդվածներ` Փոփ ռոք եւ Ինստրումենտալ ռոք Տես նաեւ` Դու Ուոփ, Բրիտանական ռոքնռոլ, Սոուլ «Փոփ» տերմինը վաղ 20-րդ դարից օգտագործվել է վերաբերելով ընդհանրապես հանրաճանաչ երաժշտությանը, բայց 1950-ականների կեսերից այն սկսել է օգտագործվել ուրիշ ժանրի համար` երտասարդական շուկային ուղված, հաճախ բնորոշվելով որպես ռոքնռոլին ավելի մեղմ այլընտրանք։ Մոտավորապես 1967 թվականից այն «ռոք» տերմինին հակադրվելով ավելի շատ սկսեց օգրագործվել նկարագրելու համար ավելի առեւտրային, ժամանակավոր եւ հասանելի մի ձեւ Ի տարբվերություն ռոք երաժշտությանը համարվում է ավելի ժամանակատար աշխատանքների վրա կենտրոնացած, հատկապես` ալբոմների, հաճախ ասոցացվում էր որոշ ենթամշակույթների հետ (ինչպես օրինակ 1960-ականների հակակրթությունը), շեշտը դնում էր արտիստիկ արժեքների եւ «վավերականության» վրա, շեշտը դնում էր կենդանի կատարման եւ գործիքային կամ հնչյունային վիրտուոզության վրա եւ հաճախ համարվում էր որպես առաջադիմական զարգացումներ առաջ բերող ինչ-որ բան, քան թե պարզապես գոյություն ունեցող միտումները արտացոլող։ Այնուամենայնիվ շատ փոփ եւ ռոք երաժշտություններ շատ նման են հնչողությամբ, գործիքավորումով եւ նույնիսկ լիրիկական բովանդակությամբ: Ուշ 1950-ականների եւ վաղ 1960-ականների ժամանակաշրջանը ավանդաբար համարվել է ռոքնռոլի դադարի դարաշրջան: Բոլորովին վերջերս որոշ հեղինակներ շեշտադրել են կարեւոր նորարարությունները եւ միտումները այս ժամանակաշրջանում առանց որի հետագա զարգացումները հնարավոր չէին լինի Մինչ վաղ ռոքնռոլը մասնավորապես ռոքաբիլլի ի հայտ գալու միջոցով ունեցավ առեւտրային ամենամեծ հաջողությունը արական սեռի սպիտակամորթ կատարողների համար, այս դարաշրջանում այդ ժանրին գերիշխում էին սեւամորթ իգական սեռի արտիստները։ Ռոքնռոլը չէր անհետացել 1950-ականների վերջին եւ նրա էներգիայի որոշ մասը կարող է նկատվել վաղ 1960-ականների «Թվիստ» պարի մոլության մեջ` գլխավորապես օգուտ բերելով Չաբի Չեքերի կարիեիային: Քլիֆ Ռիչարդի "Move It"-ը եղավ առաջին բրիտանական ռոքնռոլ հիթը` արդյունավետորեն տանելով դեպի ռոքի բրիտանական հնչողությանը։ 1960-ականների սկզբին նրա The Shadows խումբը գործիքավորումներ ձայնագրող ամենահաջողակ խումբն էր։ Մինչ ռոքնռոլն իր տեղը զիջում էր թեթեւ փոփին եւ բալլադներին, բրիտանական ռոք խմբերը ակումբներում եւ տեղական պարերում, մեծապես ազդեցություն կրած լինելով Ալեքսիս Քորների նման բլյուզ-ռոքի նախաձեռնողներից, սկսում էին նվագել սպիտակամորթ ամերիկացիների կատարումներում հազվադեպ հանդիպող եռանդով ու դրայվով։ Սոուլի գալուստը որպես հիմնական առեւտրային մղում նույնպես նշանակալից էր։ Զարգանալով ռիթմից եւ բլյուզից եւ հեգեւոր երաժշտության եւ փոփի վերակենդանացումով 1950-ականների կեսից Ռեյ Չարլզի եւ Սեմ Քուքի նման նախաձեռնողների կողմից առաջնորդված լինելով, մինչեւ վաղ 1960-ականների կատարողները, ինչպիսիք են` Մարվին Գեյը, Ջեյմս Բրաունը, Արեթա ֆրանկլինը, Կյուրտիս Մեյֆիլդը եւ Ստիվի Ուանդերը գերիշխում էին R&B շարքերում անցնելով հիմնական փոփ շարքեր` օգնելով արագացնել իրենց ինտեգրումը, մինչդեռ Մոթաուն Ռեքորդսը եւ Ստաքս/Վոլթ Ռեքորդսը դառնում էին ձայնագրությունների արտադրության հիմնական ուժերը Որոշ երաժշտական պատմաբաններ նաեւ մատնանշում են կարեւոր եւ նորարարական տեխնիկական զարգացումները, որոնք այս ժամանակաշրջանում ռոքնռոլի կառուցմանը նպաստեցին, ներառյալ` ձայնի էլեկտրոնային մշակումը նորարարների կողմից, ինչպիսին էր Ջոու Միքը։ Սըրֆ-ռոք երաժշտություն Հիմնական հոդվածը` Սըրֆ-ռոք երաժշտություն Կատարողներ Դուեյն Էդիի, Լինք Րեյի եւ The Ventures-ի գործիքային ռոքնռոլը զարգացվել է Դիք Դեյլի կողմից, ով ավելացրեց տարբերվող "wet" ռեվերբերացիան, արագ անտերնատիվ զրնգոցը եւ միջին արեւելյան եւ մեքսիկական ազդեցությունները։ Նա արտադրեց տեղական "Let's Go Trippin" հիթը 1961 թվականին եւ սկիզբ դրեց Սըրֆ երաժշտության մոլուցքին շարունակելով այնպիսի երգերով, ինչպիսին էր` "Misirlou"-ն (1962) Դեյլի եւ իր Del-Tones-ի նման շատ նորաստեղծ Սըրֆ-ռոք խմբեր կազմավորվել են հարավային Կալիֆորնիայում, ներառյալ` Bel-Airs-ը, The Challengers-ը եւ Eddie & the Showmen-ը։ The Chantays-ի "Pipeline"-ը 1963 թվականին դարձավ լավագույն 10 հիթերից մեկը եւ հավանաբար լավագույն Սըրֆ-ռոք երգն էր 1963 թվականի "Wipe Out"-ը The Surfaris-ի կողմից, որը գրավեց 2-րդ եւ 10-րդ տեղերը Բիլբորդի աղյուսակում 1965 թվականին։ Սըրֆ-ռոքը որպես հնչյունային երաժշտություն հասավ իր առեւտրային ամենամեծ հաջողությանը, մասնավորապես The Beach Boys-ի (1961 թվականին հարավային Կալիֆորնիայում ձեւավորված խումբ) կատարումը։ Նրանց վաղ շրջանի ալբոմները ներառում էին եւ գործիքային Սըրֆ-ռոք եւ հնչյունային երգեր, որոնք ազդեցություն ունեցան ռոքնռոլի, Դու Ուոփի եւ Four Freshmen-ի հնչյունային փոփ կատարումների նման հարմոնիաներ։ Նրանց առաջին աղյուսակային հիթը` "Surfin"-ը 1962 թվականին հայտնվեց Բիլբորդի թոփ 100 ցանկում եւ դարձրեց Սըրֆ-ռքի մոլուցքը ազգային ֆենոմեն։ Սըրֆ-ռոքի մոլուցքը եւ գրեթե բոլոր Սըրֆ-կատարողների կարիերաները արդյունավետորեն ավարտվեցին 1964 թվականից սկսված բրիտանական արշավանքներով։ Բրիտանական արշավանք Հիմնական հոդված` Բրիտանական արշավանք Տես նաեւ` Բիթ, Բրիտանական բլյուզ, Բրիտանական ռոք Մինչեւ 1962 թվականի վերջ այն ինչը սկիզբ կդներ բրիտանական ռոքին սկսվել է լիվերպուլյան The Beatles, Gerry & The Pacemakers եւ The Searchers եւ մանչեստերյան Freddie and the Dreamers, Herman's Hermits եւ The Hollies բիթ խմբերով։ Նրանք ամերիկյան շատ մեծ ազդեցություն ձեռք բերեցին` ներառելով սոուլը, ռիթմ եւ բլյուզը եւ սըրֆ-ռոքը` ի սկզբանե վերահաստատելով ամերիկյան ստանդարտ երաժշտությունները եւ պարողների համար նվագելով։ Խմբերը, ինչպիսիք են` Նյուքասլի The Animals-ը եւ Բելֆաստի Them-ը եւ մասնավորապես Լոնդոնի The Rolling Stones-ը եւ The Yardbirds-ը ռիթմ եւ բլյուզից եւ ավելի ուշ բլյուզից շատ ավելի են անմիջական ազդեցություն կրել։ Շուտով այս խմբերը սկսում են ստեղծել իրենց սեփական գործերը` միախառնելով երաժշտության ամերիկյան ձեւերը եւ էներգետիկ բիթ ավելացնելով։ Բիթ խմբերը հակված են «ուժգին, անդիմադրելի մեղեդիներին», մինչդեռ վաղ բրիտանական բլյուզ կատարողները հակված էին ավելի սեքսուալ, ագրեսիվ երգերի` հաճախ որդեգրելով հակասահմանադրական դիրքորոշում։ Այնուամենայնիվ հատկապես վաղ փուլերում կային նաեւ երկու ուղղությունների միջեւ երաժշտական խաչվածություն Մինչեւ 1963 թվականը բիթ խմբերը Բիթլզի գլխավորությամբ սկեսլ էին Բրիտանիայում ազգային հաջողության հասնել։ "I Want to Hold Your Hand"-ը Բիթլզի` Բիլբորդի լավագույն 100-յակի առաջին հորիզոնականը գրաված առաջին հիթն էր` 7 շաբաթ առաջին հորիզոնականը եւ ընդհանուր 15 շաբաթ աղյուսակում զբաղեցրած։ 1964 թվականի փետրվարի 9-ին The Ed Sullivan Show--ին նրանց մասնակցությունն ունենալով 73 միլիոն դիտում (այդ ժամանակ ամերիկյան հեռուստաեթերային ծրագրի համար գեկորդային դիտում) հաճախ համարվում է ամենակարեւոր փուլը ամերիկյան փոփ մշակույթի մեջ։ 1964 թվականի ապրիլի մեկ շաբաթվա ընթացքում Բիթլզը զբաղեցրեց 12 տարբեր հորիզոնականներ Բիլբորդի լավագույն 100 երգերի ցանկում` ներառելով նաեւ թոփ հնգյակը։ Բիթլզը շարունակեց դառնալ բոլոր ժամանակների ամենաշատ վաճառք ունեցող ռոք խումբը։ Հաջորդ երկու տարիներին բրիտանացի կատարողները գերիշխեցին իրենց սեփական եւ ամերիկյան հորիզոնականներում Փիթերի եւ Գորդնի, The Animals-ի, Մանֆրեդ Մենի, Փետուլա Կլարքի, Ֆրեդիի եւ The Dreamers-ի, Ուեյն Ֆոնտանա եւ The Mindbenders-ի Herman's Hermits-ի, The Rolling Stones-ի, The Troggs-ի եւ Դոնովանի միջոցով, ովքեր բոլորն ունեին առաջին հորիզոնականը զբաղեցրած մեկ կամ մի քանի սինգլներ Այլ հայտնի կատարողներից էին, ովքեր արշավանքի մի մասն էին կազմում, The Kinks-ը եւ The Dave Clark Five-ը։ Բրիտանական արշավանքը միջազգայանացրեց ռոքնռոլի արտադրությունը` միջազգային հաջողության դուռ բացելով բրիտանացիների հետեւորդների` իռլանդացի կատարողների համար Ամեիկայում այն թերեւս գործիքային սըրֆ երաժշտության, կանանց վոկալային խմբերի ավարտը դրեց եւ ամերկյան հորիզոնականներում գերիշխեց ուշ 1950-ականներին եւ 1960-ականներին։ Բրիտանական արշավանքը մեծ դեր խաղաց նաեւ ռոք երաժշտության մեկ այլ ժանրի տարածման գործում եւ ավելացրեց կիթառով եւ հարվածային գործիքներով իրենց սեփական երաժշտությունը ստեղծով երգիչ-երգահանների ռոք խմբերին տրվող առաջնահերթությունը։ Գերիջ ռոք Հիմնական հոդվածը` Գերիջ ռոք Գերիջ ռոքը ռոք երաժշտության չմշակված տեսակ է, որը լայն տարածված էր մասնավորապես Հյուսիսային Ամերիկայում 1960-ականների կեսերին եւ այն ընկալման պատճառով, որ այն ստեղծվել է արվարձանային ընտանիքի ավտոտնակում։ Գերիջ երգերը հաճախ արտացոլում էին ավագ դպրոցի կյանքի սթրեսները հիմնականում «ստող աղջիկների» մասին թեմանորվ Խոսքերը եւ դրանք ներկայացնելու ձեւերը ավելի ագրեսիվ բնույթ էին կրում, քան այդ ժամանակ ընդունված ձեւն էր։ Դրանք տարբերվում էին չմշակված միակորդանի երաժշտությունից մինչեւ ստուդիայում ձայնգրված երաժշտության նման որակ ունեցողները։ Երկրի շատ մասերում, մասնավորապես Կալիֆորնիայում եւ Տեքսասում կային նաեւ տարածքային տարբերակներ։ Վաշինգթոնի հյուսիսարեւելյան մասերը եւ Օրեգոնը ունեին ամենատարբերվող տարածքային հնչողությունը։ Ոճը տարածքային տեսրաններից զարգացել է դեռ 1958 թվականից։ The Wailers-ի "Tall Cool One"-ը (1959) եւ The Kingsmen-ի "Louie Louie"-ն ժանրի հիմնական օրինակներն են իր կազմավորման փուլերում։ Մինչեւ 1963 թվականը գերիջ խմբերի սինգլները մեծ թվերով ներխուժում էին երաժշտական ազգային աղյուսակները ներառյալ` Paul Revere-ը եւ The Raiders-ը, The Trashmen-ը եւ The Rivieras-ը։ Այլ ազդեցիկ գերիջ խմբերը ինչպիսն էր The Sonics-ը, երբեք չմտան Բիլբորդի թոփ 100-յակը։ Բրիտանական արշավանքը մեծապես ազդեց գերիջ խմբերի վրա` տալով նրանց ազգային ունկնդիրներ` առաջնորդելով շատերին (հաճախ սըրֆ կամ հոթ-րոդ խմբերին) ընդունելու բրիտանական ազդեցությունը եւ խրախուսելով շատ խմբերի կազմավորվել Հազարավոր գերիջ խմբեր կային Միացյալ Նահանգներում եւ Կանադայում այդ դարաշրջանում եւ ստոեղծում էին տարածքային հիթեր։ Հիմնականում ընդունվում է, որ գերիջ ռոքն թե կոմերցիոն, թե արտիստիկ կերպով իր բարձունքին է հասել մոտավորապես 1966 թվականին։ Մինչեւ 1968 թվականը ոճը հիմնականում անհետացել է ազգային աղյուսակներից եւ տողական մակարդակում սիրողական երաժիշտներն առնչվեցին քոլեջին, աշխատանքին կամ զինվորական ծառայությանը։ Նոր ոճեր առաջ եկան գերիջ ռոքին փոխարինելու համար։}} Տես նաեւ Հայկական ռոք Ծանոթագրություններ Երաժշտական ոճեր Ռոք երաժշտություն


Տեսանյութ. Թուրք մարզիչը հանդերձարանում հերթով ապտակում է ֆուտբոլիստներին վատ խաղի եւ կրած պարտության համար 28 հոկ 2019 13:09 Տեսանյութ. Թուրք մարզիչը հանդերձարանում հերթով ապտակում է ֆուտբոլիստներին վատ խաղի եւ կրած պարտության համար Համացանցի թուրքական եւ ռուսական տիրույթում հայտնվել են սկանդալային կադրեր, որտեղ Թուրքիայի երիտասարդական ֆուտբոլային ակումբներից մեկի մարզիչ Հալիթ Քյուրթը վատ խաղի եւ կրած պարտության համար հերթով ապտակում է ֆուտբոլիստներին. փոխանցում է ermenihaber-ը: Հանդերձարանում տեղի ունեցած ֆիզիկական բռնության ընթացծքում մարզիչը նաեւ բղավել է իր սաների վրա: Աղմկահարույց տեսանյութը մեծ դժգոհություն է առաջացրել օգտատերերի շրջանում։ Նրանք դատապարտել են տեղի ունեցածը, որոշները անգամ կոչ են արել դադարեցնել մարզչի լիազորությունները եւ հեռացնել ֆուտբոլից։ Տեսանյութ.«Արցախ» գրությամբ պաստառը բարկացրել է Իրանի ազերիներին՝ հայկական կողմին մեղադրելով «օկուպացիայի» մեջ Երեւանում մանկապարտեզի դաստիարակն ապտակել է երեխային. Տեսանյութ Շունը վազել է խաղադաշտ` փորձելով օգնել մարզիկներին. Տեսանյութ Ժոզե Մոուրինյոն խոսել է Մխիթարյանի մասին


Փաստաթղթեր ՀՀ նախագահի հրամանագրերը Դ.Է. ՏՈՆՈՅԱՆԻՆ «ՀԱՅՐԵՆԻՔԻՆ ՄԱՏՈՒՑԱԾ ԾԱՌԱՅՈՒԹՅՈՒՆՆԵՐԻ ՀԱՄԱՐ» 2-ՐԴ ԱՍՏԻՃԱՆԻ ՇՔԱՆՇԱՆՈՎ ՊԱՐԳԵՎԱՏՐԵԼՈՒ ՄԱՍԻՆ Ղեկավարվելով 2005 թվականի փոփոխություններով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով «Հայաստանի Հանրապետության պետական պարգեւների եւ պատվավոր կոչումների մասին» Հայաստանի Հանրապետության օրենքը՝ ո ր ո շ ու մ ե մ. Բանակի կազմավորման 25-րդ տարեդարձի առթիվ, բանակաշինության եւ զորքերի մարտական պատրաստության ապահովման գործում ներդրած նշանակալի ավանդի համար Հայաստանի Հանրապետության պաշտպանության նախարարի առաջին տեղակալ Դավիթ Էդգարի ՏՈՆՈՅԱՆԻՆ պարգեւատրել «Հայրենիքին մատուցած ծառայությունների համար» 2-րդ աստիճանի շքանշանով: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2017թ. Հունվարի 23 Երեւան ՆՀ-17-Ա


Ճանաչիր ինձ - Լիանա Հակոբյան | Newsflow Գլխավոր›Նախագծեր›Ճանաչիր ինձ›Ճանաչիր ինձ – Լիանա Հակոբյան Ես Լիանան եմ, 18 տարեկան Արագածոտնի մարզի Աշտարակ քաղաքից,սակայն այժմ տեղափոխվել եմ բնակվելու Երեւան քաղաքում: Վաղ տարիքից հետաքրքրվել եմ լրագրությամբ,եւ երազանքս իրականացել է 15տարեկան հասակում, երբ գրանցվեցի 17.am-ում որպես կամավոր եւ մտքերս ու իրադարձությունները սկսեցի լուսաբանել: 16 տարեկանում սկսել եմ զբաղվել հասարակական գործունեությամբ: Ընկերներով հիմնեցինք երիտասարդական մի ակումբ` անվանելով այն «Բումերանգ»: 16տարեկանը որոշիչ էր ինձ համար նաեւ աշխատանքիս հարցում. «Կենտրոն» հեռուստաընկրությունում սկզբից աշխատեցի որպես կամավոր, հետո նաեւ որպես գրանցված աշխատող`որպես համակարգող,աշխատում եմ մինչ օրս: Այս տարիքում սովորում էի դպրոցին զուգահեռ «Թումո» կենտրոնում,արդյունքում հմտացա լուսանկարչության մեջ,եւ 2019 թվականի ամռանը սկսեցի աշխատել որպես լուսանկարիչ: Աշխատում էի իմ իսկ քաղաքում,զբոսաշրջիկերի հետ: – Դե սկսենք հարցազրույցը: Եվ միանգամից առաջին հարցը` ի՞նչն եք կարեւորում առաջին հերթին մարդկանց մեջ: – Անկեղծ ասեմ,սիրում եմ մարդկանց անկեղծությունը եւ վճռականությունը: – Իսկ ի՞նչն է մարդուն դարձնում երջանիկ: – Ըստ իս զբաղվածությունը, երբ զբաղված ենք լինում,մոռանում ենք խնդիրների մասին: – Շնորհակալություն: Ի՞նչն եք այդքան սիրում լրագրության մեջ: – Ինձ համար լրագրությունը չունի սահմաններ եւ սահմանափակումներ: Բացի լուսաբանելուց լրագրողները նաեւ ականատես են լինում մի շարք իրադարձությունների եւ դառնում են ժողովրդի աչքն ու ականջը,այն ինչ տեսանելի չէ,դարձնում են տեսանելի,այն ինչ անտեսված է, դառնում է միջագային խոսակցության թեմա: Աշխատանքը այդքան էլ հեշտ չէ,ինչպես թվում է,սակայն նաեւ գնահատված էլ չէ մեր կատարած աշխատանքը: – Իսկ մարդուն ի՞նչ բնավորության գիծ է պետք լրագրող դառնալու համար, եւ ի՞նչն է կարեւոր այդ աշխատանքում: – Մարդը պետք է լինի համբերատար,հավասարակշռված ինչպես նաեւ ունենա լայն մտահորիզոն: – Խոսեցինք մտահորիզոնից, եկեք ես ձեզ ասեմ կարճ ինֆորմացիա, դուք մտածեք շատ գրավիչ վերնագիր ու ստուգենք ձեր երեւակայությունը, համաձայն ե՞ք: – Սկսենք: – Գիշերը ես ձայներ լսեցի, վեր կացա ու տեսա, որ հողաթափերիցս մեկը չկա: – Գիշեր,սեւերը դուրս են գալիս որսի... – Թեյնիկից ջուրը թափվեց վառարանին եւ վառարանը կարմրեց: – Բարկացած եռուզեռ է... – Փաստորեն լավ երեւակայություն ունեք, ի՞սկ երգեր լսել սիրում եք: – Ինքս երգում եմ եւ շատ եմ սիրում երաժշտոթյուն լսել,այն լավ մոտիվացիա է գրելու համար – Փաստորեն բազմակողմանի եք զարգացած, լավ իսկ ինչ ժանրի երաժշտություն եք նախընտրում: – Բացի ճչացող ռոքից եւ բթացնող ռաբիզից ամեն բան լսում եմ,կախված է տրամադրությունիցս: – Լավ, դե այսօրվա եղանակին համապատասխան երգ ասեք: – Ed sheeran «Perfect»: – Ընտիր է, անցանք բլից հարցերին: Փորձում եք հնարավորինս արագ պատասխանել: – Ի՞նչ արտահայտություն կամ բառ եք շատ օգտագործում: – Աաաաա: – Ի՞նչն է ձեզ վախեցնում: – Մթության մեջ մենակ քայլելու ժամանակ իմ ստվերը: – Մտնում եք սենյակ, տեսնում եք սեղանին դրված հարթաշուրթ, կողքին աթող, աթոռի վրա՝ ֆեն եւ ձիթապտուղ, ու՞ր եք մտել: – Իմ սենյակ: – Երկրի վրա պետք է մնա 5 երգիչ, ովքե՞ր կուզեք լինեն: – Sia, Ed sheeran, Nemra (խմբով): – Երկրի վրայից պետք է վերանա 5 մասնագիտություն, որո՞նք կուզես լինեն: – Դժվարանում եմ պատասխանել,եթե կան մասնագիտությունները,ուրեմն անհրաժեշտությունը կա: – Լրագրության ամենաչսիրած կողմը: – Լուսանկարելու արվեստն է: – Եվ վերջում` ինչպե՞ս հայտնվեցիք newsflow.am կայքում, եւ ի՞նչ կպատմեք մարդկանց մեր կայքի մասին: – Ընկերներիցս Հակոբի թեթեւ ձեռքով ցանկություն հայտնեցի դառնալ թղթակից, իսկ ղեկավարը՝ Ավոն չմերժեց: News Flow ում մարդիկ չափազանց անկեղծ են եւ ընկերասեր, մեկը մյուսի համար պատրաստ է ամեն ինչի: Ես սիրում եմ իմ News Flow-յան ընկերներին: – Շնորհակալություն շատ հետաքրքիր հարցազրույցի համար: – Ձեզ նույնպես շնորհակալ եմ: Հիշեցնեմ, որ զրուցում էինք newsflow.am կայքի խմբագիր, լուսանկարիչ, լրագրող, մի հրաշք անձնավորություն Լիանա Հակոբյանի հետ: ԹեգերԼիանա ՀակոբյանՃանաչիր ինձ


Թանկարժեք մետաղների գներ եւ փոխարժեքներ. 08-04-20. ՀՀ ԿԲ | Artsakhpress.am | Արցախի անկախ լրատվական գործակալություն 8 ապրիլի, 2020, 18:09 Տնտեսական 8 ապրիլի, 2020, 18:09 ՍՏԵՓԱՆԱԿԵՐՏ, 8 ապրիլի, ԱՐՑԱԽՊՐԵՍ։ ԱՄՆ դոլարի փոխարժեքը նվազել է 2.79 դրամով եւ կազմել 496.58 դրամ: Եվրոյի փոխարժեքը նվազել է 3.63 դրամով եւ կազմել 539.43 դրամ: Ռուսական ռուբլու փոխարժեքը նվազել է 0.06 դրամով եւ կազմել 6.56 դրամ: Բրիտանական ֆունտի փոխարժեքը նվազել է 2.69 դրամով եւ կազմել 612.23 դրամ: Ինչ վերաբերում է թանկարժեք մետաղներին, ապա ոսկու գինն աճել է 319.39 դրամով եւ կազմել 26330.96 դրամ: Արծաթի գինն աճել է 8.64 դրամով եւ կազմել 240.68 դրամ: Պլատինի գինն աճել է 316.97 դրամով եւ կազմել 11830.37 դրամ: 5213 | 1 հունիսի, 2020 12:19 3553 | 28 մայիսի, 2020 14:53 3548 | 29 մայիսի, 2020 11:02 3528 | 31 մայիսի, 2020 20:38 3321 | 29 մայիսի, 2020 11:33 3082 | 30 մայիսի, 2020 14:12 2648 | 1 հունիսի, 2020 18:55 2626 | 27 մայիսի, 2020 11:29 2602 | 29 մայիսի, 2020 16:50


Կատեգորիա:2014 հիմնադրված գրադարաններ (← հղումներ _ խմբագրել)


source: CulturaX

text: 2018-03-16 15:35:33 Եվրոպա լիգայի խաղարկությունում հայտնի կդառնան 1/4 եզրափակչի զույգերը: Վիճակահանությունը տեղի կունենա Նիոնում՝ ՈւԵՖԱ-ի շտաբ բնակարանում եւ կսկսի Երեւանի ժամանակով ժամը 16:00-ին: 1/4 եզրափակչի ուղեգիր են նվաճել հետեւյալ թիմերը «Արսենալ», «Աթլետիկո Մադրիդ», ԲԿՄԱ, «Լացիո», «Լայպցիգ», «Մարսել», «Զալցբուրգ», «Սպորտինգ» Հայտնի են 1/4 եզրափակիչի զույգերը. ՉԼ 2018-03-16 15:26:43 Նիոնում` ՈւԵՖԱ-ի շտաբ-բնակարանում կայացավ Չեմպիոնների լիգայի քառորդ եզրափակիչի վիճակահանությունը: «Բարսելոնա» - «Ռոմա» «Սեւիլիա» - «Բավարիա» «Յուվենտուս» - «Ռեալ» «Լիվերպուլ»-«Մանչեսթեր Սիթի» Քառորդ եզրափակիչի առաջին հանդիպումները տեղի կունենան ապրիլի 3/4-ին, իսկ պատասխանները՝ ապրիլի 10/11-ին: 2018-03-15 23:22:59 Հայկական շախմատի առաջատար Լեւոն Արոնյանը կիսեց միավոր հավակնորդների մրցաշարի 5-րդ տուրում: Գերմանիայի մայրաքաղաք Բեռլինում ընթացող հավակնորդների մրցաշարի 5-րդ տուրում Արոնյանը սպիտակ խաղաքարերով մրցում էր Ալեքսանդր Գրիշչուկի հետ: 4 ժամից ավելի ձգված պարտիայում Արոնյանը եւ Գրիշչուկը 42-դր քայլին կիսեցին միավորը: Մյուս պարտիաներից ավարտվել է Կարուանա-Կարյակ, Լիժեն-Մամեդյարով պարտիաները, որտեղ գրոսմայստերները համաձայնեցին կիսել միավորը: 14 տուրի ընթացքում շախմատիստները միմյանց հետ կխաղ... 2018-03-14 23:33:19 Խաղին հետեւել այստեղայստեղ,այստեղ,այստեղ,այստեղ: Արոնյանն առաջին հաղթանակը տոնեց հավակնորդների մրցաշարում 2018-03-14 22:56:19 Հայկական շախմատի առաջատար Լեւոն Արոնյանն առաջին հաղթանակը տոնեց հավակնորդների մրցաշարում: Գերմանիայի մայրաքաղաք Բեռլինում ընթացող հավակնորդների մրցաշարի 4-րդ տուրում Լեւոն Արոնյանը սեւ խաղաքարերով մրցում էր Ռուսաստանի ներկայացուցիչ Սերգեյ Կարյակինին հետ: Արոնյանին հաջողվեց սեւ խաղաքարերով պարտիայի 68-րդ քայլին ստիպել մրցակցին անձնատուր լինել: Հայ գրոսմայստերն առաջին հաղթանակը տոնեց Բեռլինում: Մյուս պարտիաներից ավարտվել է միայն Մամեդյարով-Սո խաղը, որտեղ գրանցվել է ոչ-ոքի արդյունք: 14 տուրի ընթացքո... Գրիզմանի եւ «Բարսելոնա»-ի միջեւ պայմանագիր է ստորագրվել. Le10Sport 2018-03-13 21:36:53 Ֆրանսիական Le 10 Sport կայքը վստահեցնում է, որ Մադրիդի «Ատլետիկո»-ի հարձակվող Անտուան Գրիզմանը պայմանագիր է ստորագրել «Բարսելոնա»-ի հետ: Աղբյուրի տեղեկություններով, կողմերը պայմանավորվել են դեռեւս 2017 թվականի հոկտեմբերին, իսկ վերջերս ամրապնդել են պայմանները թղթի վրա: Գրիզմանը, ով ընթացիկ մրցաշրջանի 38 խաղում դարձել է 21 գոլի հեղինակ կարող է «Ատլետիկո»-ն լքել 100 մլն եվրոյի դիմաց: 2018-03-13 20:55:42 Հայաստանի ազգային հավաքականի եւ Լոնդոնի «Արսենալ»-ի կիսապաշտպան Հենրիխ Մխիթարյանն ESPN-ի վարկածով ընդգրկվել է Անգլիայի առաջնության 30-րդ տուրի խորհրդանշական հավաքականում: Լոնդոնցիների կազմից խորհրդանշական հավաքականում է ընդգրկվել նաեւ գերմանացի պաշտպան Շկոդրան Մուստաֆին, ով «Ուոթֆորդ»-ի հետ խաղում դարձել էր առաջին գոլի հեղինակը: «Արսենալ»-ն այդ խաղում առավելության էր հասել 3:0 հաշվով: Մխիթարյանը դարձել էր գոլի ու գոլային փոխանցման հեղինակ: 29-ամյա ֆուտ... Չեմպիոնների լիգայում կկայանա 1/8 եզրափակիչի երկու հանդիպում 2018-03-13 13:42:51 Ֆուտբոլի Չեմպիոնների լիգայում կկայանան 1/8 եզրափակիչի պատասխանի երկու հանդիպումներ: Անգլիական «Մանչեսթեր Յունայթեդ»-ը սեփական հարկի տակ՝ «Օլդ Տրաֆորդ» մարզադաշտում կընդունի իսպանական «Սեւիլիա»-ին: Այս թիմերի առաջին հանդիպումն ավարտվել էր զրոյական ոչ-ոքի հաշվով: Մյուս խաղում իտալական «Ռոմա»-ն մայրաքաղաք Հռոմում կփորձի հաղթել Դոնեցկի «Շախտյոր»-ին: Այս թիմերի առաջին խաղում հաղթել էր ուկրաինական թիմը 2:1 հաշվով: Չեմպիոնների լիգայի... 2018-03-13 10:59:41 Հայկական շախմատի առաջատարը հավակնորդների մրցաշարում 3-րդ տուրից հետո նախավերջին տեղում է: Աշխարհի նախկին չեմպիոն Վլադիմիր Կրամնիկից կրած պարտությունից հետո Արոնյանը մնաց նույն 1 միավորով եւ նախավերջին տեղում է: Առաջատարը 2,5 միավորով Վլադիմիր Կրամնիկն է: 2-ական միավոր ունեն Շախրիյար Մամեդյարովը եւ Ֆաբիանու Կարուանան: Ալեքսանդր Գրիշչուկը եւ Դին Լիժենն ունեն 1,5, իսկ Արոնյանն եւ Կարյկանը՝ 1: Կես միավորով վերջին տեղում Ուեսլի Սոն է: Մարտի 13-ի հավակնորդների մրցաշարու հանգստի օր է: 14 տ... 2018-03-12 12:34:35 Հայաստանի ազգային հավաքականի կիսապաշտպան Հենրիխ Մխիթարյանը ճանաչվել է Պրեմիեր լիգայի 30-րդ տուրի «Արսենալ»-«Ուոթֆորդ» հանդիպման լավագույն խաղացող: 3:0 հաշվով ավարտված մրցավեճում Մխիթարյանը դարձել է գոլի եւ գոլային փոխանցման հեղինակ: Հանդիպումից հետո «Whoscored.com» վիճակագրական կայքը ներկայացրել է ֆուտբոլիստների գնահատականները, որոնց համաձայն՝ 29-ամյա հայ ֆուտբոլիստը ճանաչվել է խաղի լավագույն ֆուտբոլիստ` ստանալով 8,8 գնահատականը: 8,8 գնահատականը ստացել ... Մալագա-Բարսելոնա. ուղիղ հեռարձակում 2018-03-10 23:34:44 Դիտել այստեղ,այստեղ,այստեղ,այստեղ, այստեղ: 2018-03-06 23:42:27 «Մանչեսթեր Յունայթեդ»-ի գլխավոր մարզիչ Ժոզե Մոուրինյոն կլորիկ գումար կստանա ֆուտբոլի աշխարհի առաջնության ընթացքում Russia Today համար մեկնաբանելով առաջնության խաղերը: Պորտուգալացի մասնագետը օրական աշխատավարձը կկազմի 450 հազար եվրո, իսկ շաբաթը Մոուրինյոն կստանա 3,150 միլիոն եվրո: Ֆուտբոլի 2018 թվականի աշխարհի առաջնությունը կմեկնարկի հունիսի 14-ին, իսկ եզրափակիչ հանդիպումը կկայանա հուլիսի 15-ին: Խաղերը կընդանան 12 մարզադաշտերում Մոսկվայում, Սանկտ-Պետերբուրգում, Կազանում, Եկատերինբուրգո... ՊՍԺ-Ռեալ Մադրիդ. ուղիղ հեռարձակում 2018-03-06 23:36:27 Դիտելայստեղ՝ МАТЧայստեղ,այստեղ, այստեղ: Մահացել է իտալական ֆուտբոլային «Ֆիորենտինա» թիմի ավագը 2018-03-05 09:59:21 Իտալական ֆուտբոլային «Ֆիորենտինա» թիմի ավագ Դավիդե Աստորիին մեռած են գտել երկրի հյուսիսում գտնվող Ուդինե քաղաքի հյուրանոցում։ Իտալիայի հավաքականի պաշտպանը 31 տարեկան էր։ Նախնական տվյալներով՝ նա մահացել է քնած ժամանակ։ Լուսանկարը՝ The Independent


source: wikipedia

text: Դեպքեր Հունվար Փետրվար Մարտ Ապրիլ Մայիս 14 - Երկրորդ Օլիմպիական խաղերի բացման հանդիսավոր արարողություն, Փարիզ, Ֆրանսիա (փակումը՝ հոկտեմբերի 28-ին) Հունիս Հուլիս Օգոստոս Սեպտեմբեր Հոկտեմբեր 28 - Երկրորդ Օլիմպիական խաղերի փակման հանդիսավոր արարողություն, Փարիզ, Ֆրանսիա (բացումը՝ մայիսի 14-ին) Նոյեմբեր Դեկտեմբեր Ծնունդներ Հունվարի 5 - Մարտին Մազմանյան, հայ կոմպոզիտոր, խմբավար, մանկավարժ։ Փետրվարի 13 - Ռոյ Հարրոդ, անգլիացի տնտեսագետ։ Մարտի 6 - Էվալդ Աավ, էստոնացի կոմպոզիտոր, խմբավար (վ. 1939): Մարտի 8 - Հովարդ Այկեն, ամերիկացի ինժեներ Մարտ 12 - Վաղարշակ Արզումանյան, ծաղրածու Մարտի 13 - Յորգոս Սեֆերիս, հույն նշանավոր բանաստեղծ Ապրիլի 1 - Գրիգոր Շլդյան, հայ նկարիչ (վ. 1985) Ապրիլի 25 - Վոլֆգանգ Պաուլի, ֆիզիկոս, քվանտային մեխանիկայի հիմնադիրներից Սեպտեմբերի 28 - Ջովաննի Դեյնի, իտալացի ֆուտբոլիստ, կիսապաշտպան եւ գլխավոր մարզիչ Հոկտեմբերի 6 - Մարտին Վարդանյան, հայ խորհրդային քիմիկոս Հոկտեմբերի 20 - Ջեկ Լինդսեյ, անգլիացի գրող, գրականագետ, հասարակական գործիչ Հոկտեմբերի 24 - Ամատունի Ամատունի, հայ խորհրդային պետական եւ կուսակցական աշխատող Նոյեմբերի 23 - Հայկազ Մարջանյան, կուսակցական եւ պետական աշխատող։ Դեկտեմբերի 28 - Վասիլի Աբաեւ, օս լեզվաբան, օսագետ, իրանագետ (վ. 2001): Դեկտեմբեր 31 - Նաիրի Զարյան, հայ բանաստեղծ, արձակագիր, թատերագիր, հրապարակագիր եւ թարգմանիչ (վ. 1969): Անտուան դը Սենտ Էքզյուպերի, ֆրանսիացի գրող (վ. 1944): Մահեր Փետրվարի 15 - Կարլ Թեոդոր Ռոբերտ Լյուտեր, գերմանացի աստղագետ Փետրվարի 15 - Ռոբերտ Լյուտեր, գերմանացի աստղագետ Մայիս 5 - Հովհաննես Այվազովսկի, նկարիչ (ծ. 1817) Օգոստոսի 25 - Ֆրիդրիխ Նիցշե, գերմանացի փիլիսոփա, բանաստեղծ, կոմպոզիտոր, դասական բանասեր։ 1900 Տարեթվեր


text: Նամիբիա, Նամիբիայի Հանրապետություն (, մինչ 1968 թվականը՝ Հարավարեւմտյան Աֆրիկա), պետություն հարավարեւմտյան Աֆրիկայում՝ Անգոլայի, Բոտսվանայի, Զամբիայի, Հարավաֆրիկյան Հանրապետության եւ Ատլանտյան օվկիանոսի միջեւ։ Մայրաքաղաքը Վինդհուկն է։ Պետական կրոնը քրիստոնեությունն է, պաշտոնական լեզուն՝ անգլերենը։ Նամիբիա անունը ծագել է պետության ողջ տարածքը զբաղեցնող Նամիբ անապատի անվանումից։ Հնում բնակեցված է եղել Սան եւ Դամարա անունով ցեղերի կողմից։ Նամիբիան տնտեսապես թույլ զարգացած երկիր է։ Տնտեսության հիմքը հանքարդյունաբերությունն է. կան մետաղաձուլական գործարանները։ Խոշոր քաղաքներն են Վինդհուկը, Ուոլֆիշ Բեյը։ Բնակչությունը շատ քիչ է։ Ծանոթագրություններ Արտաքին հղումներ Government of Namibia — Կառավարական պորտալ Windhoek City Council — Վինդհուկի քաղաքապետարան Official website of the Namibia Embassy in Vienna, Austria Նամիբիա ՄԱԿ-ի անդամ երկրներ Աֆրիկյան միության անդամ երկրներ Լիբերալ ժողովրդավարություններ Անգլիախոս երկրներ եւ տարածքներ 1990 հիմնադրված պետություններ եւ տարածքներ


text: ՔՈ ՓՈՔՐ ՀԱՅՐԵՆԻՔԸ ԱՇԽԱՐՀԻ ՄԵԾ ՔԱՐՏԵԶՈՒՄ «Հայ զինվորի» նախորդ՝ թիվ 29-ում տպագրված անկախ Թալիշստանի քաղաքական քարտեզը, արժանացել է մեր թերթի ֆեյսբուքյան էջի ընթերցողների համակ ուշադրությանը: Ի դեպ, խոսքն այս անգամ միայն հայ կամ հայաստանցի ընթերցողներին չի վերաբերում: «Նյութի» նկատմամբ մտահոգ հետաքրքրություն են ցուցաբերել նաեւ մեր արեւելյան հարեւանները, խնդրելով մեկնաբանել քարտեզն ընդհանրապես եւ թալիշերեն տեղանուները՝ մասնավորապես: Տվյալ՝ Թալիշստանի քարտեզի դեպքում, դրա կարիքը չկար. ամեն ինչ ավելի քան պարզ է ու խոսուն: Մանավանդ, որ քարտեզի վերջում նշված են հեղինակների հասցեներն ու անունները: Ասենք ընդամենը, որ ամեն քարտեզ՝ մանավանդ քաղաքական, տվյալ ժողովրդի՝ մանավանդ պետականազուրկ, մանավանդ օտարի գերիշխանության տակ հածող, ազգային լավագույն ձգտումների արտահայտությունն է: Այո՛, Թալիշստանի ազգային ազատագրական բանակի գլխավոր շտաբին կից քարտեզագրության վարչության տպագրած քարտեզը խոսում է նաեւ թալիշ ժողովրդի քաղաքական հասունության մասին: Ի վերջո, քարտեզը պարզապես թուղթ չէ, այլ պատմություն, ազգային մշակութային տարածք ու սահման, հայրենքը ճանաչելու դասագիրք... Իսկ ինչ վերաբերում է մեր ընթերցողին, ասենք, որ քարտեզը առայսօր դիտվել է 3192 անգամ՝ արժանանալով բազմաթիվ ու տարաբնույթ մեկնաբանությունների, ինչն իր հերթին խոսում է մեր ժողովրդի մարդասիրական, ժողովրդավարական լավագույն որակների մասին, այն մասին, որ բռնադատված, բռնակալական ռեժիմի պայմաններում ապրող, հայրենազրկված ժողովուրդների ճակատագիրը անտարբեր չի թողնում եւ ոչ մի հայի՝ հայրենիքում, թե ի սփյուռս աշխարհի: Օրինակ՝ մեր ընթերցողներից Գարիկ Պողոսյանը հարեւան թալիշ ժողովրդին գոտեպնդվելու, ուժերը միավորելու, ամեն կարգի դժվարությունների առաջ չընկրկելու, ազգային իղձերին հավատարիմ մնալու կոչ է անում, ասելով, որ ոչ ոք, ինչպես հայերը, հատկապես արցախցիները, չի կարող հասկանալ թալիշների ցավը եւ տառապանքը, եւ թող մեր անցած ծանր ու դժվարին, բայց հաղթական ճանապարհը ձեզ՝ ձեր իսկ ուժերի նկատմամբ վստահություն ներշնչի: Ամփոփենք. սեփական տեղը աշխարհի քարտեզում մատնանշելն արդեն կարեւոր քայլ է ազգային իղձերի իրականացման ճանապարհին:


text: Մասերու () համանուն շրջանի վարչական կենտրոն։ Գտնվում է Կալեդոն գետի ափին, Հարավաֆրիկյան Հանրապետության սահմանին։ Բնակչությունը՝ : 1869 թվականից՝ բրիտանական պրոտեկտորատի մայրաքաղաք, իսկ 1966 թվականից, երբ պետությունը անկախություն է հռչակել, դարձել է Լեսոթոյի մայրաքաղաքը։ Քաղաքի անվանումը սեսոտո լեզվից թարգմանաբար նշանակում է «կարմիր ավազաքարի վայր»։ Պատմություն Քաղաքը հիմնադրվել է 1869 թվականին, Մոշվեշվե I-ի կողմից։ Մինչ 1966 թվականը եղել է Բասուտոլենդի վարչական կենտրոնը։ Բնակչություն 2006 թվականի դրությամբ Մասերուի բնակչությունը հաշվվում է 227 880 մարդ, ինչը կազմում է Լեսոթոյի ամբողջ բնակչության մոտ 10%-ը եւ երկրի ամբողջ քաղաքային բնակչության մոտ կեսը։ Քաղաքում սեռերի հարաբերակցությունն է՝ 83 տղամարդ 100 կնոջ հաշվով։ Պետության կողմից անկախության հռչակումից հետո Մասերու քաղաքում գրանցվել է բնակչության զգալի աճ։ Այսպես, 1966 թվականի տվյալներով քաղաքի բնակչությունը կազմում է ընդամենը 28 000 մարդ, իսկ 1986 թվականի մարդահամարի տվյալներով այն արդեն կազմել է 110 000 մարդ։ Աշխարհագրություն Մասերուն գտնվում է երկրի հյուսիս-արեւմուտքում, ՀԱՀ-ի սահմանին։ Կալեդոն գետի վրայով կամուրջ է անցնում, որը միացնում է երկու երկրները։ Հարավաֆրիկյան Հանրապետության կողմից Մասերու քաղաքին ամենամոտ գտնվող քաղաքը Լեդիբրանդն է, որը գտնվում է 18 կմ հեռավորության վրա։ Քաղաքը տեղակայված է Մալոտիի նախալեռներում, ծովի մակարդակից 1600 մ բարձրության վրա։ Քաղաքի տարածքը կազմում է 138 կմ2։ Կլիմա Քաղաքի կլիման բնորոշվում է որպես մերձարեւադարձային լեռնային՝ շոգ, անձրեւոտ ամառներով եւ ցուրտ ձմեռներով։ Ամռան միջին տարեկան ջերմաստիճանը (դեկտեմբերից մինչեւ մարտ) կազմում է մոտ 22 °C, իսկ միջին ձմեռայինը (հունիսից մինչեւ սեպտեմբեր)՝ մոտ 9 °C: Ամենատաք ամիսը հունվարն է, օդի ջերմաստիճանը տատանվում է 15-33 °C-ի սահմաններում, իսկ ամենացուրտը՝ հուլիսը (-3-17 °C): Տեղումների տարեկան միջին քանակը կազմում է ավելի քան 700 մմ։ Դրանց մեծ մասը թափվում է ամռան ամիսներին՝ նոյեմբերից մինչեւ ապրիլ։ Տրանսպորտ Մոշվեշվե I-ի անվան միջազգային օդանավակայանը գտնվում է Մասերուից 18 կմ դեպի հարավ-արեւմուտք, Մազենոդ արվարձանում։ Գործում է երկաթուղային հանգույց։ Ծանոթագրություններ Աֆրիկայի քաղաքներ Լեսոթոյի քաղաքներ 1869 հիմնադրումներ 1869 թվականին հիմնադրված բնակավայրեր


text: '''Սեպտեմբերի 1 կարտոֆիլի մի օր որը տեղի է ունենում 4 տարին մեկ անգամ Դեպքեր 570` Կնքվում է հայ-բյուզանդական դաշինքը։ 1387 - Լենկ-Թեմուրի զորքը պաշարում է եւ գրավում Վանի բերդը 1850 - Թիֆլիսում սկսում է հրատարակվել «Արարատ» շաբաթաթերթը՝ Գաբրիել Պատկանյանի խմբագրությամբ։ 1860` Կ. Պոլսում հիմնվեց «Համազգային ընկերությունը»՝ Միքայել Նալբանդյանի ակտիվ մասնակցությամբ։ 1861` Կ. Պոլսում Գ. Երանյանի, Ն. Թաշճյանի եւ Տ. Չուխաջյանի խմբագրությամբ սկսում է հրատարակվել «Քնար հայկական» երաժշտական կիսամսյա հանդեսը։ 1868 - Երեւանի գիմնազիայի բացումը։ 1886` Կ. Պոլսի Ղալաթիա թաղամասում Մինաս Չերազի տեսչությամբ բացվեց Կենտրոնական վարժարանը։ 1920` Բաքվում բացվում է Արեւելքի ժողովուրդների առաջին համագումարը, որին մասնակցում են նաեւ հայ ներկայացուցիչները։ 1939 - Երկրորդ համաշխարհային պատերազմի սկիզբը։ 1958` ՀԽՍՀ գյուղատնտեսության նախարարությանն առընթեր կազմակերպվում է հողագործության եւ ագրոքիմիայի գիտահետազոտական ինստիտուտ։ 1966` Խորհրդային Հայաստանը խնդրագրեր ուղարկեց Մոսկվայի կենտրոնական իշխանություններին՝ Արցախը Հայաստանին վերադարձնելու պահանջով։ 1997 - ԼՂՀ-ում կայացած նախագահական ընտրություններում հաղթեց ԼՂՀ արտգործնախարար Արկադի Ղուկասյանը։ Ծնունդներ 1868 - Ելիզավետպոլի (Գանձակ) Բանանց գյուղում ծնվեց հեղափոխական Մելիք Մելիքյանը (Դեդուշկա), (սպանվեց 1918, Բաքվում)։ 1905 - Թամար Աբակելիա, վրացի նկարչուհի, քանդակագործ (վ. 1953)։ 1922 - Հակոբ Սալախյան, հայ գրականագետ, բանասիրական գիտությունների թեկնածու (մ. 1969) 1929 - Սերգեյ Աղաջանյան, կոմպոզիտոր, դիրիժոր 1971 - Մարկ Սաղաթելյան, հայ դերասան, շոումեն եւ հաղորդավար 1981 - Տիգրան Քոթանջյան, հայ շախմատիստ, գրոսմայստեր 1989 - Դանիել Սթարիջ, անգլիացի ֆուտբոլիստ, հարձակվող 1993 - Ֆեդերիկո Բարբա, իտալացի ֆուտբոլիստ 1997 - Չոն Չոնգուկ, կորեացի երգիչ, վոկալիստ Մահեր 1557` Ժակ Քարտիե, ֆրանսիացի ծովագնաց, ճանապարհորդ (ծ. 1491) 1715` Լյուդովիկոս XIV, Ֆրանսիայի եւ Նավարայի թագավոր 1643 թ. մայիսի 14-ից (ծ. 1638) 1969 - Հակոբ Սալախյան,հայ գրականագետ, բանասիրական գիտությունների թեկնածու 1970 - Ֆրանսուա Մորիակ,ֆրանսիացի արձակագիր, Ֆրանսիական ակադեմիայի անդամ (1933), գրականության Նոբելյան մրցանակի դափնեկիր (1952) 2001 - Թըրք Վեն Լեյք, հայազգի ամերիկացի կոմպոզիտոր, գործիքավորող եւ ջազային կիթառիստ 2003 - Էռնեստ Հարությունյան,կենդանաբան, կենսաբանական գիտությունների դոկտոր Տոներ , , , , , , , - Գիտելիքի օր։


Լրատվություն Մամլո հաղորդագրություններ Նախագահը ՉԺՀ ազգային տոնի կապակցությամբ այցելել է Հայաստանում Չինաստանի դեսպանատուն 03.10.2015 - 2100x1400px - 520 Կբ - 2100x1400px - 524 Կբ - 2100x1400px - 870 Կբ - 700x500px - 206 Կբ - 2100x1400px - 796 Կբ Նախագահ Սերժ Սարգսյանը, Չինաստանի Ժողովրդական Հանրապետության ազգային տոնի կապակցությամբ, այսօր այցելել է Հայաստանի Հանրապետությունում ՉԺՀ դեսպանատուն: Հանրապետության ղեկավարը ՉԺՀ կազմավորման 66-րդ տարեդարձի կապակցությամբ հայ ժողովրդի եւ անձամբ իր անունից շնորհավորել է դեսպան Թիեն Ըրլոնգին, դեսպանատան անձնակազմին եւ ի դեմս նրանց՝ Չինաստանի բարեկամ ժողովրդին: Սերժ Սարգսյանը տոնի առթիվ նաեւ շնորհավորական ուղերձ է հղել Չինաստանի Նախագահ Սի Ծինփինին, որում, մասնավորապես, ասված է. «Ձերդ Գերազանցություն, Ջերմորեն շնորհավորում եւ լավագույն բարեմաղթանքներ եմ հղում Ձեզ եւ Չինաստանի բարեկամ ժողովրդին Չինաստանի Ժողովրդական Հանրապետության կազմավորման 66-րդ տարեդարձի կապակցությամբ: Վստահ եմ, որ Ձեր հմուտ կառավարման ներքո Չինաստանը կշարունակի ամենատարբեր ոլորտներում արձանագրել նորանոր հաջողություններ՝ պահպանելով հաստատուն առաջընթացի եւ վերելքի ուղին: Գոհունակությամբ ուզում եմ նշել, որ Հայաստանի եւ Չինաստանի միջեւ ձեւավորված ավանդական բարեկամական հարաբերությունները դինամիկ զարգանում են, ակտիվանում են բարձր մակարդակի երկխոսությունը եւ բազմոլորտ համագործակցությունը: Վստահ եմ, որ այս տարվա մարտին Ձեր հրավերով Չինաստան կատարած իմ պետական այցի շրջանակներում ձեռք բերված պայմանավորվածությունների եւ նախանշված ծրագրերի կյանքի կոչումը, ինչպես նաեւ այցին հաջորդած մի շարք բարձրաստիճան փոխայցելությունները նոր որակ եւ բովանդակություն կհաղորդեն մեր հարաբերություններին: Հայաստանի եւ Չինաստանի միջեւ համագործակցության բոլոր ոլորտներում վերջին տարիներին արձանագրված հաստատուն աճը պահպանելու եւ խթանելու նպատակով պատրաստ եմ Ձեզ հետ միասին, մեծարգո պարոն Նախագահ, ակտիվ ջանքեր գործադրել՝ ի շահ մեր բարեկամ ժողովուրդների եւ երկրների: Մաղթում եմ Ձեզ, Ձերդ Գերազանցություն, քաջառողջություն եւ հաջողություններ, իսկ Չինաստանի բարեկամ ժողովրդին՝ երջանկություն եւ բարօրություն»:


text: Բուդապեշտ, Հունգարիայի մայրաքաղաքը։ Ունի 1,7 միլիոն բնակիչ, իսկ քաղաքամերձ բնակավայրերի հետ միասին՝ 2,5 միլիոն։ Բուդապեշտը Հունգարիայի քաղաքական, առեւտրային, տրանսպորտային եւ մշակութային կենտրոնն է։ Դանուբ գետը բաժանում է քաղաքը երկու հիմնական մասի` Բուդա (արեւմտյան մաս) եւ Պեշտ (արեւելյան մաս)։ Բուդան լեռնոտ եւ անտառաշատ է, մինչ Պեշտը մաս է կազմում Հունգարիայի Մեծ Հարթավայրի։ Բուդապեշտը Եվրոպական Միության իններորդ բազմամարդ քաղաքն է։ Բուդայի տարածքում ապրել են Ք.ա. 5-րդ դարից կելտեր։ Հռոմեացիները նվաճել են կելտերի բնակավայրերը եւ ստեղծել են Աքվինկում (լատիներեն՝ Aquincum) քաղաքը, ինչը Հռոմեական կայսրության կարեւորագույն քաղաքներից մեկն էր (Ք.հ. 1-5-րդ դդ.)։ Հունգարները 9-րդ դարից են հաստատվել տարածքում։ Բուդայի ամրոցը հիմնվել է Բելա Դ թագավորի կողմից, իսկ Մաթիաս թագավորի օրոք դարձել է միջազգային ռենեսանսային կենտրոն։ 16-17-րդ դարերում թուրքերի լծի տակ էր գտնվում, 18-19-րդ դարերում նորից ծաղկում էր ապրում։ 1873 թվականին Բուդա, Պեշտ եւ Օբուդա («Հին Բուդա») քաղաքները միացան, այդ ժամանակվանից ամբողջ բնակավայրը կոչվում է Բուդապեշտ։ Անվանում Հայտնի է հռոմեական ժամանակներից՝ Աքվինկում անունով։ Բաղկացած է պատմականորեն ձեւավորված երեք մասից՝ Պեշտից, Բուդայից եւ Օբուգայից (հայտնի է 1148 թվականից), որոնք 1872 թվականին միավորվել են եւ ստացել Բուդապեշտ անունը։ Ենթադրում են, որ «Բուդա» եւ «Պեշտ» անվանումներն ունեն սլավոնական ծագում. Բուդա (Դանուբի աջ ափին) նշանակում է «խրճիթ» կամ «շինություն», իսկ Պեշտ (Դանուբի ձախ ափին)՝ «քարանձավ» կամ «օջախ»։ Ծանոթագրություններ Արտաքին հղումներ Բուդապեշտի հասարակական երթեւեկության քարտեզը Budapest info and Hotel guide (en) Տես նաեւ Սեչենյիի շղթայակապ կամուրջ Հունգարիայի քաղաքներ 1873 թվականին հիմնադրված բնակավայրեր


source: fineweb

text: Եգիպտոսում շաբաթ օրը սկսվեց սահմանադրական հանրաքվեի երկրորդ ու վերջին փուլը։ Անցյալ շաբաթ անցկացված առաջին փուլի ոչ պաշտոնական տվյալներով նախագահ Մորսիի կողմից ներկայացված եւ նրա Մահմեդական եղբայրություն շարժման աջակցությունը ստացած փոփոխություններին կողմ է քվեարկել մասնակիցների 57 տոկոսը։ Եգիպտոսի ազատական, աշխարհիկ ու քրիստոնյա ընդդիմությունը կարծում է, որ նոր փոփոխությունները կվերացնեն քաղաքացիական ազատությունները, քանի որ դրանք նախատեսում են մահմեդական օրենքների դերի բարձրացում եւ անտեսում կանանց իրավունքները։ Մորսիի ներկայացված առաջարկները հաստատվել էին հիմնականում մահմեդական անդամներ ունեցող հանձնաժողովի կողմից այն բանից հետո, երբ որպես բողոք, քննարկումների դահլիճից դուրս էին եկել ազատական ու քրիստոնյան անդամները։


text: Հայաստանը հաղթանակի հնարավորություններ ունի պորտուգալացիների հետ խաղում. Սանտուշ 18:28 12 Հունիսի 2015 ԵՐԵՎԱՆ, 12 հունիսի. /Նովոստի–Արմենիա/. Հայաստանը հաղթանակի հնարավորություններ ունի Եվրոպայի 2016 թ.–ի առաջնության ընտրական փուլի շրջանակում նախատեսված պորտուգալացիների հետ խաղում, լրագրողներին հայտարարեց Պորտուգալիայի ֆուտբոլի հավաքականի մարզիչ Ֆերնանդու Սանտուշը ուրբաթ Երեւանում հանդիպումից առաջ կազմակերպված ճեպազրույցի ընթացքում։ 2016 թ.–ի Եվրոպայի առաջնության ընտրական փուլի շրջանակում Հայաստան–Պորտուգալիա հանդիպումը տեղի կունենա հունիսի 13–ին ժամը 20։00–ին Երեւանի Հանրապետական մարզադաշտում։ «Մենք եկել ենք Հայաստան հաղթելու։ Սակայն ցանկացած խաղում մրցակիցը միշտ հաղթելու հնարավորություն ունի։ Հայկական թիմի հետ անցկացված բոլոր հինգ հանդիպումներում մենք խնդիրներ ենք ունեցել, անգամ այն ժամանակ, երբ հաղթել ենք», – ասաց Սանտուշը։ Նա նշեց, որ մի փոքր մտահոգ է վաղը նախատեսված խաղի կապակցությամբ, չնայած չի կասկածում, որ Պորտուգալիայի հավաքականը կհասնի հաջողության։ «Վերջին շրջանում հայկական թիմը փոխել է իր մարտավարությունը։ Նրանք ավելի պաշտպանողական ֆուտբոլ են խաղում, ինչը մրցակցին լուրջ անհարմարություններ է ստեղծում», – կարծում է պորտուգալացիների մարզիչը։ Խոսելով Վրաստանում անցկացված մարզական հավաքի մասին` Սանտուշը նշեց, որ Պորտուգալիայի հավաքականը որոշել է հավաքն անցկացնել Վրաստանում, քանի որ այն գտնվում է Հայաստանի հետ նույն ժամանային գոտում։ «Եթե մենք հանդիպում ունենայինք Վրաստանի հավաքականի հետ, ապա, ամենայն հավանականությամբ, հավաքը կկազմակերպեինք Հայաստանում», – նշեց մարզիչը։ Ընտրական խմբում Հայաստանի հավաքականը մեկ միավորով կիսում է վերջին տեղը Սերբիայի հավաքականի հետ։ Սակայն հայ ֆուտբոլիստներն անցկացրել են չորս հանդիպում` մեկ հանդիպումով ավել, քան սերբերը։ Ւնը միավորով խմբի առաջատարը Պորտուգալիայի հավաքականն է, յոթական միավոր են վաստակել Ալբանիայի (3 հանդիպում) եւ Դանիայի (չորս հանդիպում) հավաքականները։–0–


Լրատվություն Մամլո հաղորդագրություններ Հայաստանի եւ Իրանի նախագահներն ամփոփել են բանակցությունների արդյունքները 21.12.2016 - 1500x1005px - 355 Կբ - 1500x1061px - 470 Կբ - 1500x998px - 353 Կբ - 1500x998px - 455 Կբ - 1500x998px - 441 Կբ - 1500x1022px - 475 Կբ - 1500x997px - 519 Կբ - 1500x998px - 479 Կբ - 1500x979px - 471 Կբ - 1500x993px - 455 Կբ - 1500x998px - 533 Կբ - 1500x998px - 455 Կբ Նախագահի նստավայրում այսօր կայացած հայ-իրանական բարձր մակարդակի բանակցությունների ավարտին ստորագրվել են Հայաստանի Հանրապետության եւ Իրանի Իսլամական Հանրապետության միջեւ մի շարք ոլորտներում երկկողմ համագործակցության խորացմանն ուղղված փաստաթղթեր: Մասնավորապես ստորագրվել են՝ «Հայաստանի Հանրապետության սպորտի եւ երիտասարդության հարցերի նախարարության եւ Իրանի Իսլամական Հանրապետության սպորտի եւ երիտասարդության հարցերի նախարարության միջեւ սպորտի բնագավառում համագործակցության մասին», «Հայաստանի Հանրապետության արտակարգ իրավիճակների նախարարության եւ Իրանի Իսլամական Հանրապետության ներքին գործերի նախարարության միջեւ արտակարգ իրավիճակների բնագավառում համագործակցության մասին», «ՀՀ Պատմության թանգարանի եւ ԻԻՀ Ազգային թանգարանի միջեւ համագործակցության մասին», «Հայաստանի Հանրապետության տնտեսական զարգացման եւ ներդրումների նախարարության եւ Իրանի Իսլամական Հանրապետության մշակութային ժառանգության, ձեռարվեստի եւ զբոսաշրջության կազմակերպության միջեւ զբոսաշրջության բնագավառում համագործակցության մասին» փոխըմբռնման հուշագրերը, «Հայաստանի Հանրապետության կառավարության եւ Իրանի Իսլամական Հանրապետության կառավարության միջեւ Մեղրի-Նուրդուզ սահմանային դարպասի համատեղ օգտագործման մասին» համաձայնագիրը, ընդունվել է նաեւ համատեղ հայտարարություն: Հայաստանի եւ Իրանի նախագահները հանդիպման արդյունքներն ամփոփել են զանգվածային լրատվամիջոցների ներկայացուցիչների առջեւ հայտարարություններով: *** Նախագահ Սերժ Սարգսյանի հայտարարությունը ԶԼՄ-ների առջեւ՝ Իրանի Նախագահ Հասան Ռոհանիի հետ հանդիպումից հետո Մեծարգո՛ պարոն Նախագահ, Հարգելի՛ տիկնայք եւ պարոնայք, Մեծ պատիվ է Հայաստանում հյուրընկալել հարեւան եւ բարեկամ Իրանի Իսլամական Հանրապետության Նախագահ եւ իմ շատ լավ գործընկեր դոկտոր Հասան Ռոհանիին։ Անհնարին է փոխանցել Հայաստան-Իրան հարաբերությունների ողջ խորությունն ու ընդգրկվածությունը՝ դրանք սոսկ բարեկամական բնութագրելով: Սակավաթիվ են այն ժողովուրդները, որոնց պատմության քառուղիներում վիճակված է եղել հազարամյակներով քայլել կողք կողքի եւ այսօր էլ շարունակել սերտ փոխգործակցությունը՝ առանձնահատուկ հարգանք տածելով միմյանց մշակույթի հանդեպ: Հայաստանը, համոզված եմ՝ նաեւ Իրանը շահագրգռված են անելու առավելագույնը ավանդական հարուստ կապերի վրա խարսխված բարեկամական հարաբերություններն ավելի ամրապնդելու եւ զարգացնելու ուղղությամբ: Դրա վկայությունն է անկախությունից ի վեր Իրանի հետ մեր հարաբերությունների բարձր մակարդակը, համատեղ ծրագրերը, աշխույժ փոխայցերը եւ, անշուշտ, իմ հարգարժան գործընկերոջ՝ Նորին Գերազանցություն պարոն Հասան Ռոհանիի ներկա այցը մեր երկիր: Անտարակույս, այսօր ստորագրվելիք փաստաթղթերը եւ ձեռք բերված պայմանավորվածությունները նոր լիցք կհաղորդեն հայ-իրանական փոխգործակցությունը որակապես նոր մակարդակի բարձրացնելուն։ Մենք այսօր համակողմանի եւ բովանդակային քննարկումներ ունեցանք երկկողմ օրակարգի ամենատարբեր հարցերի շուրջ. վերահաստատեցինք մշակված ծրագրերի համատեղ իրականացմանն ուղղված մեր հանձնառությունը, կարեւորեցինք քաղաքական խորհրդատվությունների պարբերական անցկացումը, քննարկեցինք առեւտրատնտեսական, էներգետիկայի, տրանսպորտի, գյուղատնտեսության, կրթության, առողջապահության, մշակույթի, գործարար շրջանակների միջեւ կապերի խթանման հետ կապված հարցեր: Հարգարժան պարոն Նախագահի հետ անդրադարձանք տնտեսական համագործակցության միջկառավարական հանձնաժողովի 14-րդ նիստին ձեռք բերված համաձայնությունների իրականացման ընթացքին։ Խորին երախտագիտություն հայտնեցի իմ գործընկերոջը հայկական մշակութային ժառանգության նկատմամբ Իրանի ընդգծված հարգանքի եւ հոգածության, ինչպես նաեւ Իրանի հայ համայնքի հանդեպ ավանդական հոգատար վերաբերմունքի համար։ Հայաստանի Հանրապետության եւ Իրանի Իսլամական Հանրապետության միջեւ ձեռք բերված պայմանավորվածության արդյունքում շարունակում է իրականացվել գազի եւ էլեկտրաէներգիայի փոխանակումը: Ելնելով նշված փոխանակման արդյունքում Հայաստանի Հանրապետությունում էներգակիրների անհրաժեշտ չափաքանակների ապահովման նկատառումներից եւ Երեւանում կայացած քառակողմ բանակցությունների արդյունքում ձեռք բերված պայմանավորվածություններից՝ անդրադարձանք Իրան-Հայաստան-Վրաստան-Ռուսաստան էներգետիկ միջանցքի գործարկմանը: Մտքեր փոխանակեցինք Պարսից ծոց-Սեւ ծով միջազգային տրանսպորտային եւ տարանցիկ միջանցք ստեղծելու ծրագրերի շուրջ, որի իրականացմամբ կդյուրացվի բեռների միջազգային փոխադրումը, հնարավորություն կտրվի նվազագույն տրանսպորտային ծախսերով իրանական ապրանքներին մուտք գործելու եվրոպական շուկա, ինչպես նաեւ ներգրավելու բեռների տարանցում այլ երկրներից: Սա ոչ միայն իրանական տրանսպորտի համար ամենակարճ եւ անվտանգ անցումը կլինի Հայաստանով, այլեւ շատ լուրջ խթան կհանդիսանա մեր երկրների միջեւ ապրանքաշրջանառության ծավալների աճի համար: Մտքեր փոխանակեցինք նաեւ տարածաշրջանային ինտեգրացիոն գործընթացների շուրջ եւ կարեւորեցինք համագործակցության այն հնարավորությունները, որոնք ընձեռվում են Եվրասիական տնտեսական միությանը Հայաստանի անդամակցությամբ: Շարունակվում են աշխատանքները երկու երկրների տնտեսավարողների համար բիզնես գործունեության միջավայրը եւ ներդրումային կանոնակարգումները բարելավելու ուղղությամբ: Այս համատեքստում ուզում եմ հատուկ ընդգծել մեր երկրների քաղաքացիների համար մուտքի արտոնագրերի վերացման կարեւորությունը։ Վստահ եմ, որ մեր ժողովուրդների միջեւ փոխճանաչելիության բարձրացումը կնպաստի նաեւ առեւտրատնտեսական կապերի խորացմանը: Այս առումով, անշուշտ, շատ ուրախ եմ, որ այսօր՝ այցին զուգահեռ, ծավալուն գործարար համաժողով է կայանում Երեւանում։ Մեր հանդիպմանը, իհարկե, անդրադարձ եղավ նաեւ տարածաշրջանային եւ միջազգային հրատապ խնդիրներին: Մտքեր ենք փոխանակել Իրանի միջուկային ծրագրի շուրջ ձեռք բերված պատմական համաձայնությունների իրագործման վերաբերյալ: Վստահ եմ, որ դրանք Իրանի աշխատասեր եւ ստեղծագործ ժողովուրդի առջեւ զարգացման նոր հորիզոններ կբացեն՝ նոր խթան հանդիսանալով ինչպես մեր երկկողմ, այնպես էլ տարածաշրջանային առավել լայն փոխգործակցության աշխուժացման համար: Քննարկեցինք իրավիճակը Մերձավոր Արեւելքում, ահաբեկչության դեմ պայքարը եւ իրավիճակի կարգավորմանն ուղղված միջազգային ջանքերը։ Այս առումով կարեւոր է երկու օր առաջ ՄԱԿ-ի Անվտանգության խորհրդում Հալեպի հումանիտար իրավիճակի շուրջ բանաձեւի ընդունումը: Անշուշտ, Հայաստանին առաջին հերթին մտահոգում է Սիրիայում, հատկապես Հալեպում հայ համայնքի անվտանգության ապահովման խնդիրը: Իմ հարգարժան գործընկերոջը ինչպես միշտ, այս անգամ եւս ներկայացրի Լեռնային Ղարաբաղի հիմնահարցի խաղաղ հանգուցալուծման գործընթացում առաջընթացի ապահովմանն ուղղված Հայաստանի եւ ԵԱՀԿ Մինսկի համանախագահ երկրների ջանքերը, ապրիլին Արցախի դեմ Ադրբեջանի ագրեսիայի հետեւանքների վերացմանն ուղղված Վիեննայի եւ Սանկտ Պետերբուրգի գագաթնաժողովներին ձեռք բերված համաձայնությունները: Մենք շատ բարձր ենք գնահատում միջազգային իրավունքի հիման վրա ղարաբաղյան հիմնախնդրի բացառապես խաղաղ կարգավորման վերաբերյալ Իրանի հավասարակշռված դիրքորոշումը։ Մենք վերահաստատեցինք, որ Լեռնային Ղարաբաղի հիմնահարցը չի կարող ունենալ ռազմական լուծում եւ շեշտեցինք տարածաշրջանում իրավիճակի լարվածության եւ անկայունության տարածմանն ուղղված ցանկացած քայլի անթույլատրելիությունը: Իմ գործընկերոջ հետ պայմանավորվեցինք շարունակել ամենաբարձր մակարդակով շփումների այս բարի ավանդույթը: Ես շնորհակալություն հայտնեցի Իրանի Իսլամական Հանրապետության Նախագահին՝ հաջորդ տարի Իրան այցելելու հրավերի համար եւ ասացի, որ ես անպայման հաճույքով կգամ, որովհետեւ մեր հարաբերություններն ուղղակի պարտավորեցնում են: Շատ շնորհակալ եմ: *** Իրանի Նախագահ Հասան Ռոհանիի հայտարարությունը ԶԼՄ-ների առջեւ՝ Հայաստանի Նախագահ Սերժ Սարգսյանի հետ հանդիպումից հետո a7b Հանուն ողորմած եւ գթառատ Աստծո, Ուրախ եմ իմ գլխավորած պատվիրակության հետ հյուրընկալվելու հարեւան եւ բարեկամ Հայաստանի ժողովրդի եւ կառավարության կողմից: Շնորհակալ եմ ՀՀ Նախագահ պարոն Սերժ Սարգսյանին եւ ՀՀ կառավարության հարգարժան անդամներին ջերմ ընդունելության համար: Հայաստանի անկախությունից ի վեր երկու երկրների միջեւ հաստատվել են ջերմ եւ բարեկամական հարաբերություններ: Հայաստանի եւ Իրանի ժողովուրդները դարեր եւ հազարամյակներ ապրել եւ գոյակցել են միմյանց կողքի եւ մաս են կազմել նույն քաղաքակրթական միջավայրին: Դեռեւս իմ երդմնակալության արարողության ժամանակ առիթ ունեցանք Թեհրանում հյուրընկալելու ՀՀ Նախագահ պարոն Սերժ Սարգսյանին, եւ այս տարիների ընթացքում հարմար առիթ էինք փնտրում՝ պատասխան այց կատարելու Հայաստան: Ուրախ եմ, որ այսօր դա տեղի ունեցավ: Իրանի եւ Հայաստանի հարաբերություններն ունեն մեծ ներուժ, սակայն դրա միայն մի մասն է մինչ այժմ օգտագործվել, իսկ մնացած մասը պետք է իրացնենք առաջիկա ամիսներին եւ տարիներին: Մենք լավ հարաբերություններ ունենք էներգետիկայի բնագավառում եւ բանակցությունների ընթացքում պայմանավորվեցինք էլ ավելի զարգացնել այդ հարաբերությունները, մասնավորապես՝ գազի արտահանման ծավալների մեծացման, Թուրքմենստանից Իրանի տարածքով գազի տարանցման, էլեկտրաէներգիայի մատակարարման ուղղություններով: Մենք պետք է շարունակենք եւ ավարտին հասցնենք Հայաստան-Իրան էլեկտրահաղորդման երրորդ գծի շինարարությունը: Հայաստանը եւ Իրանը կարող են մաս կազմել Պարսից ծոց-Սեւ ծով տրանսպորտային միջանցքին: Հնարավոր է ավտոմոբիլային ճանապարհների եւ երկաթուղու միջոցով միմյանց կապել Սեւ ծովը եւ Պարսից ծոցը, ինչը մեր տարածաշրջանի, ինչպես նաեւ այլ երկրների միջեւ առեւտրատնտեսական գործունեության համար նպաստավոր պայմաններ կստեղծի: Մենք քննարկեցինք նաեւ բնապահպանության ոլորտին վերաբերող հարցեր: Կարեւորեցինք Արաքս գետի աղտոտման հարցի կարգավորումը, քանի որ այդ գետը մեր տարածաշրջանի հարստությունն է: Հուսով եմ, որ պարոն Սերժ Սարգսյանի կարգադրությամբ այդ հարցը լուծում կգտնի: Պայմանավորվեցինք ընդլայնել առեւտրատնտեսական հարաբերությունները, նպաստավոր պայմաններ ստեղծել երկու երկրների գործարարների եւ ներդրողների համար: Այս կապակցությամբ նշվեց նաեւ ՀՀ-ԻԻՀ սահմանային գոտում գտնվող «Արաս» տնտեսական գոտում համատեղ ներդրումների իրականացման հնարավորությունը, իսկ այդտեղ արտադրված ապրանքները հնարավոր կլինի արտահանել Հայաստան եւ Իրան, ինչպես նաեւ այլ երկրներ: Մենք ունենք արդյունավետ փոխգործակցություն նաեւ գիտության եւ տեխնոլոգիաների ոլորտում: Հանդիպման ընթացքում ընդգծվեց հատկապես բանկային ոլորտում երկու երկրների միջեւ համագործակցության կարեւորությունը: Այսօր Իրանի եւ Հայաստանի Կենտրոնական բանկերի նախագահների միջեւ տեղի ունեցած բանակցությունները լայն հնարավորություններ կստեղծեն մեր երկրների բանկային համակարգերի միջեւ կապերի զարգացման համար, ինչը կդյուրացնի առեւտրատնտեսական ոլորտում առկա հնարավորությունների լիարժեք օգտագործումը: Քննարկեցինք նաեւ Իրանի եւ ԵԱՏՄ միջեւ արտոնյալ առեւտրի ռեժիմի հաստատմանը վերաբերող հարցեր, ինչը ճանապարհ կբացի հետագայում ազատ առեւտրի համաձայնագրի կնքման համար: Մենք անդրադարձանք նաեւ տարածաշրջանային անվտանգության հարցերին: Հայաստանը եւ Ադրբեջանը մեզ համար հարեւան եւ բարեկամ երկրներ են եւ մենք ցանկանում ենք, որ Ղարաբաղում ականատեսը լինենք քաղաքական եւ բանակցային ճանապարհով կայուն խաղաղության հաստատմանը, քանի որ այն բխում է տարածաշրջանի բոլոր երկրների շահերից: Անտարակույս, կայուն խաղաղությանը հնարավոր չէ հասնել ռազմական ճանապարհով եւ պետք է բանակցությունների միջոցով, միջազգային նորմերի համաձայն, հասնենք տարածաշրջանում անվտանգության եւ կայունության հաստատմանը: Հանդիպման ընթացքում նաեւ քննարկեցինք ահաբեկչության թեման, քանի որ այն վերաբերում է տարածաշրջանի բոլոր երկրներին: Բարեբախտաբար, մեր երկու երկրներում էլ անվտանգությունը գտնվում է բավարար եւ լիարժեք մակարդակի վրա, բայց, այնուամենայնիվ, անհրաժեշտ է բազմակողմանի համագործակցությամբ ջանքեր գործադրենք ահաբեկչության դեմ պայքարում, որպեսզի հնարավոր լինի վերջնականապես հաղթահարել այդ խնդիրը: Մենք անդրադարձանք նաեւ Սիրիայում եւ Իրաքում տիրող իրավիճակին, քանի որ այդ երկրները բախվում են ահաբեկչության խնդրին, եւ մենք պետք է մեր աջակցությունը ցուցաբերենք այդ երկրներին ահաբեկիչների դեմ պայքարի հարցում: Մենք համակարծիք էինք նաեւ այդ տարածաշրջանում, հատկապես Հալեպում ստեղծված հումանիտար խնդիրների կապակցությամբ: Հայաստանը եւ Իրանը ունեն միջազգային կազմակերպություններում համագործակցության լավ ավանդույթներ եւ մենք համակարծիք ենք, որ այդ ավանդույթները եւս պետք է շարունակվեն: Հուսով եմ, որ այս հանդիպման արդյունքում մեզ կհաջողվի առեւտրատնտեսական, գիտական, մշակութային, միջազգային եւ տարածաշրջանային ոլորտներում հարաբերությունների հետագա զարգացման համար լավ հիմք ապահովել: Կրկին անգամ շնորհակալ եմ հյուրընկալության եւ ջերմ ընդունելության համար:


Անկարան ու ԻՊ-ը հայտնվում են միեւնույն ճամբարում - ankakh.com Պարզ է, որ մինչ այս հայտարարությունը, Վաշինգտոնը շարունակում էր օժանդակել քրդերին, հաճախ ոչ բացահայտ, երբ հարկ լիներ եւ Անկարային ուղերձ փոխանցելու հարց լիներ` ուղղակի. համենայնդեպս քրդական գործոնը եղել եւ շարունակում է լինել խաղաթղթային շահարկման ազդակ տարածաշրջանում իրավիճակ ստեղծելու կամ որոշակի փոփոխություն բերելու գործընթացներին։ Առայժմ ուղղակի հայտարարվում է, որ քրդերը կարեւորագույն ազդակն են ԻՊ-ի դեմ պատերազմին. ուրեմն քրդերին զինելը անհրաժեշտ գործողություն է, որի նպատակն էլ ԻՊ-ի չեզոքացումն է։ Սակայն քրդերի զինումը ուղղված չէ միայն ԻՊ-ին. ահա այստեղ ԻՊ-ն ու Անկարան նույն ճակատի վրա են դիտարկվում եւ տեղադրվում։ Նման դիրքորոշման մեկնաբանությունն այն է, որ Անկարան դիտվում է իբրեւ ԻՊ-ին սատարող, նրան աջակցող, ֆինանսավորող եւ իր տարածքների վրա տեղակայման միջավայր տրամադրող եւ իր սահմաններից անարգել եռուզեռ ապահովող պետական միավոր։ Անկարայի սկսած խաղը շրջվում է. Անկարան, որ ահաբեկչություն հասկացության հավասարազոր բաղադրիչ էր նկատում թե ԻՊ-ի զինյալ խմբերն ու թե քրդական զինյալ ուժերը, այս հայտարարությամբ եւ դիրքորոշման խորքում ի՜նքն է հայտնվում ԻՊ-ի հետ հավասարազոր թիրախի դիրքերում։ Սա նաեւ հակասական պատկերներ է ուրվագծում միջազգային ընտանիքի հետ լարվածության մեղմացման գոտիների եւ Անկարայի առաջադրած ու հանկերգած անվտանգության գոտիների միջեւ։ Չմոռանանք, որ մարդասիրական, ապա անվտանգության գոտիների ստեղծման առաջադրանքը քրդական վտանգի կանխարգելման միտող զինվորաքաղաքական ծրագիր էր առաջ մղված Անկարայի կողմից։ Հիմա ստացվում է այն, որ Վաշինգտոնը լարվածության մեղմացման գոտի ձեվավորելու սկզբունքի շուրջ համաձայնելով զինում է քրդերին։ Էրդողանի արձագանքը չէր ուշացել. նա ասել էր, որ Միջին Արեւելքում առանց Թուրքիայի հետ խորհրդակցելու ոչ ոք չի կարող քայլեր ձեռնարկել, աւելի՛ն` Անկարային շրջանցողները պետք է թանկ գին վճարեն իրենց քայլերի համար։ Ակնարկը պարզորեն ուղղվում է Վաշինգտոնին։ Անկարան թանկ գին վճարել տվեց Եվրոպային՝ փախստականների հարցով ստեղծելով համաեվրոպական մարդասիրական եւ ֆինանսական ճգնաժամային իրավիճակներ. հիմա սպառնում է նաեւ Վաշինգտոնին։ Հարեւանների հետ պրոբլեմները առանց զրոյացնելու, հիմա էրդողանական Թուրքիան պրոբլեմներ է ստեղծում հեռու հարեւանների հետ։ Սարերի հետեւում չէ Էրդողանի այցը Վաշինգտոն։ Էրդողանից առաջ իր ամերիկացի պաշտոնակցի հետ տեսակցեց Մոսկվայի դիւանագիտության ղեկավարը եւ հայտարարեց, որ ընդհանուր հայտարարների են հասել Սիրիայի տագնապի լուծման պատկերացումներում։ Առայժմ պարզ չէ, որ Անկարայի հետ մերձեցած Մոսկվան ի՞նչ դեր կունենա քրդական գործոնի նկատմամբ Վաշինգտոնի ձեռնակելիք քայլերի ուղղությամբ։ Սա արդեն հզոր ազդակ կհաղորդի տարածաշրջանում ստեղծված իրավիճակի փոփոխության գործընթացում նոր շրջափուլ ստեղծելու առումով, եթե իհարկե այս հարթության վրա նոր հակասություններ երեւան։ Տեգեր: քրդական գործոն, Շահան Գանտահարյան, Թայիփ Էրդողան, ԻՊ, Անկարա, էսսե


Աշտարակ-Թալին ճանապարհահատվածում երթեւեկության փոփոխություն կլինի | ԱՐՄԵՆՊՐԵՍ Հայկական լրատվական գործակալություն Աշտարակ-Թալին ճանապարհահատվածում երթեւեկության փոփոխություն կլինի 14:59, 14 Փետրվար, 2018 ԵՐԵՎԱՆ, 14 ՓԵՏՐՎԱՐԻ, ԱՐՄԵՆՊՐԵՍ:«Հյուսիս-հարավ ճանապարհային միջանցքի ներդրումային ծրագրի» Տրանշ 2-ի Աշտարակ-Թալին ճանապարհի 51,500-56,500 կմ հատվածում փետրվարի 14-ից կկատարվի երթեւեկության փոփոխություն։ Այս մասին «Արմենպրես»-ին տեղեկացրին ՀՀ տրանսպորտի, կապի եւ տեղեկատվական տեխնոլոգիաների նախարարության լրատվական ծառայությունից:


Փաստաբանի խոսքով՝ ոստիկանությունում իր պաշտպանյալի իրավունքները խախտվել են, նրանց առանց հիմնավորման պահել են ոստիկանությունում մոտ 7-8 ժամ...


Փաստաթղթեր ՀՀ նախագահի հրամանագրերը Հայաստանի Հանրապետության մեդալներով պարգեւատրելու մասին Ղեկավարվելով Հայաստանի Հանրապետության Սահմանադրության 55-րդ հոդվածի 16-րդ կետով եւ հիմք ընդունելով "Հայաստանի Հանրապետության պետական պարգեւների մասին" Հայաստանի Հանրապետության օրենքը` ո ր ո շ ու մ ե մ. "Լինսի" հիմնադրամի շրջանակներում իրականացված, Հայաստանի Հանրապետության տնտեսության զարգացման համար նշանակալի աշխատանքների կազմակերպման գործում ներդրած ծանրակշիռ ավանդի, ինչպես նաեւ ցուցաբերած անձնական նվիրումի համար պարգեւատրել. "Հայրենիքին մատուցած ծառայությունների համար" 1-ին աստիճանի մեդալով` Հարություն Մանուգ ՍԱՍՈՒՆՅԱՆԻՆ "Լինսի" հիմնադրամի փոխատենապետ "Հայրենիքին մատուցած ծառայությունների համար" 2-րդ աստիճանի մեդալով` Էդուարդ Կոլոմբոսի ԲԵԶՈՅԱՆԻՆ "Ճանապարհաշինություն" ծրագրերի իրականացման գրասենյակ" պետական հիմնարկի տնօրեն Հրայր Նորիկի ՍԱՐԳՍՅԱՆԻՆ "Դպրոցաշինություն" ծրագրերի իրականացման գրասենյակ" պետական հիմնարկի տնօրեն Անանիա Շիրակացու մեդալով` Արամ Գրիգորի ԱԴԱՄՅԱՆԻՆ "ՄԵՐՁՄՈՍԿՈՎՅԱՆ" ԲԲԸ-ի տնօրեն Վլադ Արտեմի ԱՍԱՏՐՅԱՆԻՆ "Կամուրջշին" ՓԲԸ-ի խորհրդի նախագահ Արա Սմբատի ԳՅՈՒՐՋՅԱՆԻՆ ՀՀ Նախագահի աշխատակազմի ղեկավարի տեղակալ Արմեն Շմավոնի ԳՅՈՒԼԽԱՍՅԱՆԻՆ "Լինսի" հիմնադրամի Հայաստանյան գրասենյակի տնօրեն Աշոտ Վլադիմիրի ԴԱՆԻԵԼՅԱՆԻՆ "Դանիել" ՍՊԸ-ի փոխտնօրեն Սուրիկ Զարզանդի ՄԱՐԱԲՅԱՆԻՆ "ՃԱՆԱՊԱՐՀ" ՍՊԸ-ի շինարարական տեղամասի ղեկավար Վահան Ժորայի ՍԱՐԳՍՅԱՆԻՆ "Դպրոցաշինություն" ծրագրերի իրականացման գրասենյակ" պետական հիմնարկի առաջատար մասնագետ Վլադիմիր Պյոտրի ՍԻԴՈՐՈՎԻՆ "Ճանապարհաշինություն" ծրագրերի իրականացան գրասենյակ" պետական հիմնարկի առաջատար մասնագետ Գագիկ Սերյոժայի ՎԱՍԻԼՅԱՆԻՆ "Երուկրշին" ՓԲԸ-ի գործադիր տնօրեն: ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՆԱԽԱԳԱՀ Ս.ՍԱՐԳՍՅԱՆ 2008թ. Հոկտեմբերի 17 Երեւան


վաճառք - առանձնատուն 390 m2 Ատտիկայում, Հունաստան | գնել, գնումը Villas Եվրոպայում 390, գին: 1100000€ | գույքի գները արտերկրից, արտասահմանյան - Grekodom Development վաճառք - առանձնատուն 390 m2 Ատտիկայում 38994 մարզ Ատտիկա տիպ 390 m2 Հողի մակերեսը 870 m2 Կառուցման տարեթիվ Վաճառվում է 3-հարկանի առանձնատուն մակերեսով 390 քմ Ատտիկայում. Առաջին հարկը բաղկացածմեկ ննջասենյակ, խոհանոցը ճաշասենյակի հետ, մեկ խորդանոց. Երկրորդ հարկը բաղկացած էմեկ ննջասենյակ, ճաշասենյակի, մեկ խոհանոց, մեկ լոգասենյակ. Երրորդ հարկը բաղկացած2 ննջասենյակներ, մեկ բաղնիք. առանձնատուն ունի անկյունային դրվածք Ունի հոյակապ տեսարան դեպի ծովը, դեքի սարեր, դեպի քաղաք, կա նաեւ կահույք, ջրի տաքացման արեւային համակարգ, բուխարի, օդորակիչ, լողավազան, ավտոկայանման տեղ, այգի, բառբեկյու, վերելակ, ավտոտնակ, ջեռուցում, ահազանգ, պահեստ. առանձնատուն 457 m2 Ատտիկայում առանձնատուն 373 m2 Ատտիկայում առանձնատուն 230 m2 Ատտիկայում առանձնատուն 250 m2 Ատտիկայում առանձնատուն 430 m2 Ատտիկայում առանձնատուն 330 m2 Ատտիկայում առանձնատուն 287 m2 Ատտիկայում առանձնատուն 470 m2 Ատտիկայում առանձնատուն 300 m2 Ատտիկայում առանձնատուն 240 m2 Ատտիկայում


«Իշխանությունը ՍԴ դատավորներ կառաջադրի իրեն հարմար թեկնածուների». Արմեն Եղիազարյան (տեսանյութ) | ՄԱՄՈՒԼ.am լրատվական գործակալություն | Նորություններ, լուրեր Հայաստանից եւ Լեռնային Ղարաբաղից


text: Անձը ցանկանում է զբաղվել ախտահանիչ նյութերի արտադրությամբ - Accountant.am Home » Անձը ցանկանում է զբաղվել ախտահանիչ նյութերի արտադրությամբ Accountant.am 16/07/2020 4 Comments on Անձը ցանկանում է զբաղվել ախտահանիչ նյութերի արտադրությամբ 0 111 4 thoughts on "Անձը ցանկանում է զբաղվել ախտահանիչ նյութերի արտադրությամբ" Բացեք ԱՁ, քանի որ արտադրություն է եւ գործելու եք ոչ մենակ, կարող եք միկրոյի դաշտում գործեք։ Բայց, եթե վաճառքը անելու եք իրավաբանական անձանց, պետք է գործեք շրջհարկի դաշտում, կարող եք չունենալ ՀԴՄ, եթե իրականացնեք միայն անկանխիկ վաճառքներ հաշիվ վավերագրերով։ Պետք է Ա/Ձ բացեք, կարող եք միկրոյով աշխատել: Երբ որպես Ա/Ձ գրանցվեք հաշիվ ապրանքագրի հարցը կլուծվի: Եթե դեռ չեք ուզում ՀԴՄ գնել, գոնե բանկային հաշվով աշխատեք: Եթե շրջհարկով աշխատեմ եւ ՀԴՄ չունենամ` հաշիվ ապրանքագրերից կարող եք նվազեցում անել այդ 5 %-ից ձեռքբերումների 4 տոկոսի չափով: Զանգեք 099455932: Կարող եք եւ Ա/Ձ, եւ ՍՊԸ, եւ միկրոձեռնարկատեր: Սակայն ՀԴՄ-ի դեպքում այլ է, եթե Դուք իրականացնեք մանրածախ առեւտուր, ապա պարտադիր է, իսկ Ձեր մոտեցման դեպքում միայն փոխանցումով պետք է աշխատեք: Հետեւաբար, բանկում իրավաբանական հաշիվ պետք է բացեք: Դուրս գրված եւ ստացված հաշիվ ապրանքագրերը /ոչ բոլոր-կարգավորվում է ՀՕ շրջհարկի բաժինը/ կարող են հիմք հանդիսանալ հաշվետվությունում նվազման: Մնացածը Ձեզ կօգնի մասնագետը, քանի որ ուզում եք զբաղվել արտադրությամբ: Կարող եք ԱՁ բացել, միկրոյով աշխատել, դուրս գրել հաշիվ ապրանքագիր, եթե ՀԴՄ չունեք, այսինքն` մանրածախ վաճառքով չեք զբաղվելու` պետք է ունենաք հաշիվ բանկում անկանխիկ գործարքների համար:


16:31 29.10.2020 (Թարմացված է 16:33 29.10.2020) Թուրքերը մոտ 100 ավտոմեքենայով գնացել են կոմունա, որտեղ մեծաթիվ հայեր են ապրում։ Այնտեղ են մեկնել նաեւ ոստիկանները, որպեսզի կանխեն հնարավոր սադրանքները։ ԵՐԵՎԱՆ, 29 հոկտեմբերի – Sputnik. Ֆրանսիական ոստիկանությունը Դեսին-Շարպյե (Լիոն քաղաք) կոմունայում կանխել է հայկական եւ թուրքական համայնքների ներկայացուցիչների միջեւ բախումները։ Տեղեկությունը հայտնում է ՌԻԱ Նովոստին՝ հղում անելով BFMTV հեռուստաալիքին: Facebook / Սփյուռքի Գլխավոր Հանձնակատարի Գրասենյակ Diaspora High Commissioner's Office Նշվում է, որ հոկտեմբերի 28-ի երեկոյան թուրքական համայնքի ներկայացուցիչների մոտ 100 ավտոմեքենայով մեկնել են կոմունա, որտեղ մեծաթիվ հայեր կան։ Հեռուստաալիքի տվյալներով ՝ կոմունա են մեկնել նաեւ շուրջ հարյուր ոստիկաններ։ Իրավապահ մարմինների աշխատակիցները 19 ավտոմեքենա են ստուգել, 65 անձանց տուգանել են կարանտինային կանոնները խախտելու համար։ Կոմունայում իրավիճակը կայունացել է տեղական ժամանակով մոտ 23:00-ին (Երեւանի ժամանակով` 02: 00-ին): Ավելի վաղ հայտնել էինք, որ հարյուրավոր թուրք եւ ադրբեջանցի ազգայնականներ «հայերի որս» են սկսել Ֆրանսիայում։ Հիշեցնենք՝ երեկ Ֆրանսիայում հայ համայնքի կազմակերպած ակցիայի ընթացքում մի քանի թուրքեր մուրճերով, մահակներով եւ դանակներով հարձակվել էին հայերի վրա։ Թուրքերի հարձակման հետեւանքով, ըստ նախնական տեղեկությունների, վիրավորվել է 10 հայ, որոնց թվում կին եւ երեխա կա։ Թուրք, հայեր, Ֆրանսիա Օգնեք դադարեցնել Թուրքիայի եւ Ադրբեջանի` հայերի դեմ ցեղասպանությունը. Ալին Քեշիշյան


text: Դեպքեր Նոյեմբերի 17-19-ը տեղի է ունեցել ՀԳՄ 5-րդ համագումարը։ Ապրիլի 24-ին Երեւանում հիմնադրվել է Ազգային միացյալ կուսակցությունը։ Հուլիսի 11- 30-ը ֆուտբոլի աշխարհի առաջնություն Ծնունդներ Փետրվարի 16 - Նարինե Դելլալյան, հայ ջութակահար Հունիսի 1 - Աբել Բալբո, արգենտինացի ֆուտբոլիստ, հարձակվող Հունիսի 13 - Գրիգորի Պերելման, ռուս մաթեմատիկոս Մահեր Հունվարի 9 - Հարո Ստեփանյան, հայ կոմպոզիտոր։ Հունվարի 20 - Վահան Արամունի, հայ բանաստեղծ, արձակագիր, լրագրող (ծ. 1914): Մարտի 5 - Աննա Անդրեեւնա Ախմատովա, ռուս բանաստեղծուհի (ծնվել է 1889): Մայիսի 17 - Վահրամ Ալազան, հայ բանաստեղծ, արձակագիր, գրական-հասարակական գործիչ (ծ. 1903): Մայիսի 30 - Վյայնյո Աալտոնեն, ֆինն քանդակագործ, Ֆինլանդիայի ակադեմիայի անդամ, ԽՍՀՄ գեղարվեստի ակադեմիայի պատվավոր անդամ։ (ծնվ. 1894): Հոկտեմբեր 13 - էդուարդ Բոյաջյան, գրող (ծ.1915): Դեկտեմբերի 15 - Ուոլթ Դիսնեյ, ամերիկացի ֆիլմարտադրող, ռեժիսոր, կինոսցենարիստ, հնչյունավորող, մուլտիպլիկատոր, ձեռնարկատեր, մշակութային բրենդ եւ բարերար։ Դեկտեմբերի 29 - Սալոմե Արեշյան, հայ գրականագետ, բանասիրական գիտությությունների դոկտոր, ՀԽՍՀ գիտության վաստակավոր գործիչ (ծ. 1913): Համաստեղ - արեւմտահայ արջակագիր, բանաստեղծ (ծ. 1895): Հարություն Մարջանյան, հայ խորհրդային ինժեներ-հիդրոտեխնիկ։ Նշան Մարտիրոսյան, սփյուռքահայ արեւելագետ։ 1966 Տարեթվեր


text: Ճշմարտություն |Ուշադրություն, այս հոդվածն աղբյուրների կարիք ունի։ Դուք կարող եք օգնել նախագծին՝ գտնելով բերված տեղեկությունների հաստատումը վստահելի աղբյուրներում եւ ավելացնելով այդ աղբյուրներին հղումները հոդվածին։ Անհիմն հղումները ենթակա են հեռացման։ Ճշմարտությունը սուբյեկտի կողմից իրականության համապատասխան արտացոլումն է։ Ճշմարտությունն իրականության հենց այնպիսի վերարտադրումն է, ինչպիսին այն կա՝ գիտակցությունից դուրս եւ նրանից անկախ։ Ճշմարտության չափանիշները դիտարկվում են ճանաչողության տեսության՝ գնեսեոլոգիայի շրջանակներում։ Գնեսեոլոգիան փիլիսոփայության այն բաժինն է, որն ուսումնասիրում է ճանաչողական գործունեության ընթացքում սուբյեկտի եւ օբյեկտի փոխհարաբերությունները, գիտելիքի եւ իրականության հարաբերակցությունը, մարդու կողմից աշխարհի ճանաչման հնարավորությունները, ճշմարտության չափանիշներն ու գիտելիքի հավաստիությունը։ Իդեալիստական փիլիսոփայության համակարգերում ճշմարտությունը համարվել է իդեալական օբյեկտների հավերժ ու անփոփոխ հատկություն /Պլատոն/, բանականության բնածին հատկանիշ /Դեկարտ/ կամ մտքի ապրիորի ձեւ /Կանտ/։ Ըստ դիալեկտիկական ըմբռնման՝ ճշմարտությունը գիտելիքների ծավալուն գործընթաց է /Հեգել/։ Իսկ պրագմատիզմը ճշմարիտ է համարում այն գիտելիքը, որը գործնականորեն կիրառելի է եւ ապահովում է հաջողություն։ Փիլիսոփայության շրջանակներում քննարկվում է այնպիսի կատեգորիա, ինչպիսին է օբյեկտիվ ճշմարտությունը, ինչը մարդուց եւ մարդկությունից անկախ գիտելիքի բովանդակությունն է։ Կա նաեւ բացարձակ եւ հարաբերական ճշմարտություն, ինչը դիալեկտիկական մատերիալիզմի կատեգորիա է։ Ճշմարտություն տերմինն օգտագործվում է նաեւ ձեւական տրամաբանության մեջ։ Գոյություն ունի «տրամաբանական ճշմարտություն», որը հակադրվում է փաստական ճշմարտությանը։ Տրամաբանության մեջ ասույթը համարվում է ճշմարիտ, եթե նրա ձեւը համընկնում է կամ որոշ թույլատրելի գործողություններից հետո կարող է համընկնել տրամաբանական օրենքի հետ։


Նորություններ » Չգիտեն՝ սովա՞ծ մնան, թե՞ ծառ հատեն 19.07.2019 | 01:32 Սոցիալ-տնտեսական բարեփոխում, մարդկանց կենսամակարդակի բարձրացում երաշխավորող, մարդկանց գլխից աղքատությունը հանող իշխանության տնտեսական քաղաքականության լավագույն գնահատականն իջեւանյան դեպքերն էին։ Նախ փաստենք, որ հերթական անգամ պետական կարեւորագույն ինստիտուտը՝ ոստիկանությունը, արժեզրկվեց, քաղաքացին իրեն իրավունք վերապահեց «իր» ոստիկանի գլուխը ջարդելու, քանի որ տեսել է, թե ինչպես են երկրի ղեկավարի գլուխ ջարդողների առաջ կանաչ լույս վառել։ Իշխանափոխությունից հետո ոստիկանությունն ամենաշատն է տուժել, ավելի է դժվարացել նրա աշխատանքը, այսօր ոստիկանը ոչ թե օրենքի պաշտպան է, այլ անօրինականությունների առաջ գլուխը խոնարհող, որովհետեւ դա է օրվա իշխանության պահանջը։ Հասարակական կյանքի այն կանոնները, որոնք իշխանափոխությամբ սահմանեց Նիկոլ Փաշինյանը, ոստիկանների կյանքը քառապատիկ բարդացրել են, դրա համար այս համակարգում չեն ցանկանում աշխատել մարդիկ, աշխատողներն էլ օր առաջ ուզում են այլ գործ գտնել, թողնել-հեռանալ։ Այս համակարգի բազում խնդիրներ դեռ կդիտարկենք, հիմա անդրադառնանք Իջեւանի միջադեպի տնտեսական բաղադրիչին։ Պարզվեց, որ այս մեկ տարում Փաշինյանի հայրենակիցներն էլ չեն գտել ծառ հատելու այլընտրանքը, չեն հասկացել, որ, օրինակ, ոչխար պահելն ավելի ճիշտ է, քան անտառ ոչնչացնելը։ Փաշինյանի խոսքով ասած, նրանց գլխում փոփոխություն տեղի չի ունեցել, նրանք չեն գիտակցում, որ ապրում են արդեն «նոր» Հայաստանում, որտեղ պետք է 80 հազար դրամով չաշխատեն, բիզնես դնեն ու բոլորն անխտիր զբաղվեն բիզնեսով։ Ասել է՝ անկախ Փաշինյանի 100 փաստերի վկայակոչումից, տնտեսական տարբեր ցուցանիշներից, հին տրամաբանությամբ է երկիրն առաջ գնում, մարդիկ իրենց հացի գումարը վաստակում են ծառ հատելով՝ անհաղորդ են նոր իշխանությունների տնտեսական հեղափոխությանը։ Նրանք պետք է երկու խնդիրներից մեկը լուծեն. փրկեն անտառը՝ սոված թողնելով ընտանիքը կամ երեխային հաց ապահովեն՝ անտառի հերն անիծելով։ Որքան էլ Նիկոլ Փաշինյանը մեծ ճիգեր գործադրի՝ համոզելու, թե երկրում բան է փոխվել, փաստն այն է, որ այդ փոփոխությունը միայն իր շրջապատն է զգում, իսկ օրնիբուն դառը դատող, դատարկ նստող գյուղացու վիճակը նույնն է մնացել. մի կտոր չոր հաց, էն էլ հրեն հա՝ երկնքից կախված։ Էն դնջացնող թանն էլ է շատերին դժվար տրվում։ Ի դեպ, հեղափոխական տնտեսության առնչությամբ, իշխանության մատուցած վիճակագրական տվյալները շատ հաճախ նախորդ տարիների ցուցանիշներին չեն էլ ձգում (զորօրինակ, ներդրումների անկման ցուցանիշները), էլ ուր մնաց դրանք հեղափոխական համարվեն։ Իսկ երբ Նիկոլ Փաշինյանն ասում է, թե տնտեսությունը եղել է առանց տեսության, իսկ այսօր տնտեսական հեղափոխության տեսությունն ու ռազմավարությունն ամբողջացած են, ուզում ես հասկանալ, թե տնտեսական այդ ո՞ր տեսության մասին է խոսքը, որ տնտեսագետներն էլ չեն կարողանում այս մեկ տարվա ընթացքում պեղել ու հասկանալ կառավարության քայլերի տրամաբանությունը։ Հույս ունենանք, որ բրիտանացի գիտնականները մի բան կանեն, ու ծառ հատող իջեւանցիներն էլ վերջապես կիմանան այդ տեսության գաղտնիքը։ Դիտվել է՝ 2842


Մայր Աթոռը լույս է ընծայել Ներսես վրդ. Դանիելյանցի «Կյանքն առանց հավատքի» գրքի առաջին հատորը • Հոգեւոր կայքէջ Մայր Աթոռը լույս է ընծայել Ներսես վրդ. Դանիելյանցի «Կյանքն առանց հավատքի» գրքի առաջին հատորը 26 Նոյեմբերի, 2018 Տեր Համբարձում Ն.Ս.Օ.Տ.Տ. Գարեգին Երկրորդ Ծայրագույն Պատրիարք եւ Ամենայն Հայոց Կաթողիկոսի օրհնությամբ Մայր Աթոռ Սուրբ Էջմիածնի Հրատարակչական բաժինը լույս է ընծայել Ներսես վարդապետ Դանիելյանցի «Կյանքն առանց հավատքի (ժողովրդական քարոզներ)» գրքի առաջին հատորը: Այն հրատարակության է պատրաստել Մայր Աթոռի միաբան Բարեշնորհ Արթուր սարկավագ Գեւորգյանը: Հայոց Մեծ Եղեռնի նահատակ՝ Սսի Աթոռի միաբան Տ. Ներսես եպիսկոպոս Դանիելյանցը (1868-1915 թթ.) քիչ հայտնի մտավորական հոգեւորականներից է, որը, բացի հոգեւոր սպասավորությունից, զբաղվել է նաեւ ուսուցչությամբ եւ գրական գործունեությամբ: Աշխատակցել է Կ. Պոլսի եւ Իզմիրի թերթերին` կենդանության օրոք հրատարակելով նաեւ երկու քարոզգիրք՝ «Կեանք առանց հաւատքի» (1903 թ.) եւ «Կաթիլ մը ջուր այրած սրտերու» (1912 թ.) վերնագրերով: Սույն քարոզգիրքը երկրորդ վերահրատարակությունն է եւ ունի կրոնագիտական եւ բարոյախրատական բնույթ:


text: Ես աշխատում էի այդ ռեստորանում որպես ավագ բարմեն. hիշում եմ, որ երեք ժամվա համար ռեստորանին վճարվել է մեկ միլիոն դրամ | HAVASTI.info Ես աշխատում էի այդ ռեստորանում որպես ավագ բարմեն. hիշում եմ, որ երեք ժամվա համար ռեստորանին վճարվել է մեկ միլիոն դրամ Գիտեք այս ուշ ժամին դիտեցի Նաիրա Զոհրաբյանի ամպագոռգոռ ելույթը եւ ... ուղղակի ապշած մնացի։ Ճիշտ են ասում էլի, որ սուտ ասելը լավ ստացվի, պետք է առաջնահերթ դու ինքդ հավատաս քո ստին... Նայում եւ հիշում էի 2018 թվականի սեպտեմբեր ամսվա Նորք-Մարաշում գտնվող «Տեսարան» ռեստորանի «Բարգավաճ կուսակցության» առաջադրված քաղաքապետի թեկնածու Նաիրա Զոհրաբյանի քարոզարշավի օրվա ավարտը։ Ես աշխատում էի այդ ռեստորանում որպես ավագ բարմեն։ Հիշում եմ, որ երեք ժամվա համար ռեստորանին վճարվել է մեկ միլիոն դրամ։ Հիշում եմ, որ երբ որ Նաիրա Զոհրաբյանը մուտք գործեց ռեստորան իր «թիմով» հանդերձ, ես մեջից ահագին մարդ ճանաչեցի, որոնք որ բացարձակ կապ չունեին ոչ «Բարգավաճ Հայաստան» կուսակցության հետ , ոչ էլ քաղաքականության հետ առհասարակ! Բնականաբար ինձ մոտ հարցեր առաջացան եւ ես հարցրեցի, թե ինչ կապ ունեն իրենք այդ քարոզչական «թիմում»! Սկզբից չէին ուզում ասել, բայց հետո խոստովանեցին, որ օրեկան իրենց վճարվում է 10.000 դրամ քայլելու եւ «Նաիրա քաղաքապետ» գոռգոռալու համար։ Եվ հիմա ես տեսնում եմ, որ այս տիկինը, ով որ անգամ մի հոգի մարդ չուներ իր կողքին, որը որ անշահախնդիր կգար եւ կքայլեր իր հետ, հելնում է եւ խոսում է, որ իրենք իրենց կուսակցությունով հանդերձ երբեք ոչ մի կապ չեն ունեցել ընտրակաշառք բաժանելու հետ կապված! Տիկին Զոհրաբյան , Հայաստանը շատ փոքր երկիր է, որ Գագիկ Ծառուկյանի պես մարդը հնարավորություն ունենա որեւէ բան անի եւ երկար ժամանակ դա թաքուն պահի! Դրա համար կոչ եմ անում Ձեզ չխայտառակել ինքներդ ձեզ, քանի որ կան մարդիկ, ովքեր որ կարող են ցուցմունք տալ, որ ականատես են եղել ձեր «թիմի» ոգեւորվածության պատճառի մասով!!! Предыдущая запись:«Քոչարյանի իշխանության 10 տարում կառուցվել է այնքան ճանապարհ, որքան կառուցվելու է միայն այս տարի». Գեւորգ Պապոյան Следующая запись: Անահիտ Սիմոնյանը բաժանումից հետո ասես էլ առավել է երիտասարդացել. նա ասես անճանաչելի լինի


Երեւանում նշել են հունվարին Ստամբուլում սպանված լրագրող Հրանտ Դինքի 53-ամյակը ԵՐԵՎԱՆ, 8 հոկտեմբերի./Նովոստի-Արմենիա/. Երեւանում երկուշաբթի նշեցին Ստամբուլի հայկական «Ակոս» թերթի գլխավոր խմբագիր Հրանտ Դինքի 53-ամյակը, որն այս տարվա հունվարին զոհ գնաց ահաբեկչի գնդակին։ Այս կապակցությամբ Երեւանի պետական համալսարանում (ԵՊՀ) զոհված լրագրողի այրու՝ Ռաքել Դինքի մասնակցությամբ տեղի ունեցավ 25-րոպեանոց «Հավերժ թռիչք. Հրանտ Դինք» վավերագրական ֆիլմի առաջին ցուցադրումը։ Ինչպես լրագրողներին հայտնեց սցենարի հեղինակ եւ ֆիլմի ռեժիսոր Հրանտ Հակոբյանը, ֆիլմը պատմում է Հրանտ Դինքի մարդկային որակների մասին։ «Ֆիլմը ստեղծվել է հոգու մղումով։ Ֆիլմի համար նյութեր հավաքելու համար ես եղա Ստամբուլում, հանդիպեցի նրա հարազատներին, ընկերներին, գրծընկերներին»,-ասաց նա։ Դինքի 53-ամյակի կապակցությամբ ԵՊՀ-ում բացվեց նաեւ «Պատում հայկական լեռների մասին» լուսանկարչական ցուցահանդեսը։ Լուսանկարների հեղինակ, ԵՊՀ հայագիտության կենտրոնի գիտաշխատող Քեթի Ղոնթախչյանի խոսքերով, ցուցահանդեսում ներկայացված են Արեւմտյան Հայաստանի երկու շրջանների՝ Ղարսի եւ Վասպուրականի (այժմ գտնվում են ներկայիս Թուրքիայի տարածքում) 102 լուսանկարներ։ «Լուսանկարները նվիրված են Հրանտ Դինքին, քանի որ նա մեծ հայրենասեր էր եւ մեծատառով մարդ»,-ասաց նա։ Հրանտ Դինքը ծնվել է 1954թ.-ին թուրքական Մալաթիա մարզում։ Նա յոթ տարեկան էր, երբ ծնողները տեղափոխվել են Ստամբուլ։ Միջնակարգ կրթությունը նա ստացել է Ստամբուլի հայկական դպրոցում, ապա ավարտել է Ստամբուլի համալսարանը՝ ստանալով կենդանաբանի, ապա եւ փիլիսոփայի մասնագիտություն։ 1996թ.-ից Դինքը ղեկավարել է հայերեն եւ թուրքերեն լույս տեսնող «Ակոս» թերթը։ Դինքը Թուրքիայում հայտնի է դարձել նրանով, որ գրել է սուր, այդ թվում՝ Օսմանյան Կայսրությունում տեղի ունեցած Հայոց Մեծ Եղեռնին (որին զոհ գնաց ավելի քան 1,5 մլն. հայ) վերաբերող թեմաներով։ Դինքի մասնագիտական գործունեությունը դժգոհություն էր առաջացնում՝ նախեւառաջ թուրք ազգայնականների մոտ. նա բազմիցս ենթարկվել է դատական հետապնդման։ 2005թ.-ին նրան Թուրքիայի ՔՕ 301-րդ հոդվածով («թուրք ազգությանը հասցված վիրավորանք») դատապարտեցին վեց ամսվա ազատազրկման, բայց հետո մեղադրանքը նրա վրայից վերցվեց։ «Ակոսի» գլխավոր խմբագիրը սպանվեց հունվարի 19-ին Ստամբուլում՝ իր թերթի խմբագրության մոտ։ Մեկ օր անց ձերբակալվեց նրա վրա կրակած Սամաստը, որը խոստովանեց մեղքը՝ խոստովանագրում գրելով, որ հանցանքը գործել է Դինքի՝ հայերի ցեղասպանությանը նվիրված հոդվածների ազդեցության տակ։ Մեղադրյալի աթոռին 19 կասկածյալներ են։ Պետական մեղադրող կողմը պահանջում է Դինքի սպանության կազմակերպիչներին եւ կատարողին դատապարտել ցմահ բանտարկության, իսկ այն անձանց, որոնք առնչվել են գործին՝ 18-24 տարվա ազատազրկման։ Իր պահանջները մեղադրող կողմը հիմնավորում է թուրքական ՔՕ «ահաբեկչական կազմակերպության գործունեությանը մասնակցության», «սպանության», «հրազենի ապօրինի պահպանման», «պայթուցիկ նյութերի արտադրության, պահպանման եւ կիրառության», «ֆիզիկական հաշվեհարդարի սպառնալիք» հոդվածներով։ Քրեական գործերով Ստամբուլի դատարանի որոշմամբ, Դինքի սպանության գործով դատը տեղափոխվել է մյուս տարվա փետրվար։ Հերթական դատական նիստը տեղի կունենա փետրվարի 11-ին։—0--


text: Ամուսնություն |Միջանձնային հարաբերություններ |Հարաբերության տեսակներ Ագամիա · Ամուսնություն · Այրիություն · Քաղաքացիական միություն · Ընկերություն (Բրոմանս) · Նշանակալի անձ · Մոնոգամիա · Պեդերաստիա · Բազմահավատարմություն · Բազմահարաբերություն · Բազմակնություն · Ազգակցություն · Ընտանիք · Չգրանցված ամուսնություն · Սեքսի համար հարաբերություն |Փուլեր |Զգացումներ եւ զգացմունքներ |Բռնություն հարաբերություններում Ամուսնություն, տղամարդու եւ կնոջ` պատմականորեն ձեւավորված, հասարակության կարգավորվող հարաբերությունների ձեւ է, որի գլխավոր նպատակն ընտանիք ստեղծելն է եւ որով սահմանվում են ամուսինների իրավունքներն ու պարտականությունները միմյանց, զավակների եւ հասարակության նկատմամբ։ Ամուսնության համար անհրաժեշտ են կնոջ եւ տղամարդու ամուսնական տարիքի հասնելը, փոխադարձ կամավորությունն ու համաձայնությունը։ Ամուսնությունը գրանցվում է ամուսնաընտանեկան օրենսդրությամբ սահմանված կարգով, որով հաստատվում է ամուսինների իրավահավասարությունը՝ անկախ ռասայական եւ կրոնական պատկանելությունից։ Բովանդակություն - 1 Պատմություն - 2 Ամուսնական եւ ընտանեկան հարաբերությունների պսիխոհիգիենա - 3 Աղբյուրներ - 4 Արտաքին հղումներ Պատմություն[խմբագրել | խմբագրել կոդը] Վաղ ժամանակներ[խմբագրել | խմբագրել կոդը] Հասարակական տարբեր ֆորմացիաներն ու նրանց փոփոխություններն ազդել են ամուսնական հարաբերությունների բովանդակության եւ ձեւի վրա։ Ստրկատիրական հասարակարգում ընդունվում էր միայն ազատ քաղաքացիների ամուսնությունը։ Ստրուկների ամուսնական հարաբերությունները համարվում էին պարզ կենակցություն: Մարդկանց միջեւ կարգավորված ամուսնական հարաբերությունների առաջին ձեւը խմբամուսնությունն էր։ Հասարակության զարգացման ընթացքում աստիճանաբար սահմանափակվել են ամուսնությունները մերձավոր ազգականների միջեւ։ Մայրական տոհմի զարգացումով ձեւավորվել է զուգամուսնությունը. երեխաները մնացել են մոր տոհմում, ազգակցությունը ճանաչվել է մոր գծով։ Տնտեսության մեջ տղամարդու առաջնակարգ դերի հաստատումով առաջացել է մենամուսնությունը: Վաղ միջնադարում Եվրոպայում հասարակության բոլոր խավերի համար պարտադիր էր եկեղեցական ամուսնությունը։ Ճորտերը կարող էին ամուսնանալ միայն ճորտատիրոջ համաձայնությամբ։ Բուրժուական հարաբերությունների հաստատմանը եւ զարգացմանը զուգընթաց, եկեղեցական ամուսնությունից բացի, առաջացավ նաեւ քաղաքացիական իշխանությունների եւ նոտարի կողմից ձեւակերպվող քաղաքացիական ամուսնությունը: Ամուսնությունները վաղ Հայաստանում[խմբագրել | խմբագրել կոդը] Դեռեւս վաղ անցյալում Հայաստանում տիրապետող է եղել մենամուսնությունը, որը կարգավորվել է եկեղեցական կանոններով (քրիստոնեությունը 301 թվականին պետական կրոն հռչակելուց հետո) եւ քաղաքացիական օրենսդրությամբ: Հայոց կաթողիկոս Սահակ Պարթեւի (387-439) սահմանած կանոններով, առանց զույգերի համաձայնության եւ տարիքային համապատասխանության, պսակադրությունն արգելվում էր։ Քահանաներին արգելվում էր առանց քննության եւ հարցման պսակել ամուսնացողներին։ Զավակներին բռնի ամուսնացնող ծնողները ենթարկվում էին կանոնական պատժի։ Հայոց եկեղեցին դեմ էր 2-րդ, ինչպես եւ գաղտնի ամուսնությանը։ Եկեղեցական կանոններով արգելվում էր ազգականների ամուսնությունը միմյանց հետ եւ ազատների (ազնվականների) ամուսնությունը անազատների հետ։ Փավստոս Բուզանդի (4-րդ կամ 5-րդ դարեր) վկայությամբ՝ Կաթողիկոս Ներսես Ա Մեծի եւ Արշակ Բ-ի նախաձեռնությամբ Տարոն գավառի Աշտիշատ գյուղում 356 թվականին հայկական եկեղեցական առաջին կանոնադիր ժողովն արգելել է մերձավոր ազգականների ամուսնությունը, բազմակնությունը եւ այլն։ Շահապիվանի 447 թվականի ժողովն ազգակցական (արյունակցական) կապեր ունեցող անձանց ամուսնությունը համարել է «պղծություն եւ գարշանք», հեթանոսական մնացուկ եւ արգելել մինչեւ 4-րդ սերունդը։ Կիլիկյան Հայաստանում հատուկ կարեւորությամբ են վերաբերվել ամուսնաընտանեկան հարաբերություններին, անառողջների ամուսնությունը դիտվել է ազգի ապականություն եւ արգելվել բժշկական զննումից հետո։ Ըստ Մխիթար Գոշի (1120-1213) Դատաստանագրքի՝ պարտադիր էր կնոջ համեմատ տղամարդու մեծ (տարեց) լինելը (դա համարվում էր ամուսնու գերիշխանության պայման): Անհավատարիմ ամուսինների համար նախատեսված էր տուգանք: Սմբատ Սպարապետի (1208-1276) Դատաստանագրքով արգելվում էր նոր ամուսնացածին բանակ տանելը։ Հաճախ էին քաղաքական նպատակներով կատարվող ամուսնությունները, որոնցով բարեկամություն էր ստեղծվում տարբեր տոհմերի, իշխանների, նաեւ պետությունների միջեւ։ Հայ պատմիչների (Ղազար Փարպեցի, Փավստոս Բուզանդ եւ ուրիշներ) վկայությամբ՝ ամուսնությունից հետո հարսը մնում էր չխոսկան, երեսը ծածկում քողով, եւ այն կրում էր մինչեւ մայր դառնալը։ Կինն ընդունում էր ամուսնու ազգանունը։ Ամուսնությունները Հայաստանի Հանրապետությունում[խմբագրել | խմբագրել կոդը] Հայաստանի Հանրապետությունում ամուսնությունը հիմնված է ամուսինների ազատ ընտրության, նրանց փոխադարձ սիրո եւ հետաքրքրությունների ընդհանրության վրա։ Ամուսնությունն ազատ եւ իրավահավասար տղամարդու եւ կնոջ՝ օրենքով սահմանված կարգով կազմված կամավոր միություն է։ Ամուսնության եւ ընտանիքի պահպանության հարցերը կարգավորվում են ՀՀ Ամուսնության եւ ընտանիքի օրենսգրքին համապատասխան։ Ամուսնությունը գրանցվում է Քաղաքացիական կացության ակտերի գրանցման գրասենյակում՝ ամուսնացողների դիմում ներկայացնելուց հիմնականում 1 ամիս հետո։ Ամուսնության գրանցման համար անհրաժեշտ են ամուսնացողների փոխադարձ համաձայնությունը եւ ամուսնական տարիքը (18 տարեկան): Բացառիկ դեպքերում կանանց համար այդ տարիքը կարող է նվազեցվել 1 տարով։ Կան նաեւ պայմանագրով կարգավորվող ամուսնություններ. ամուսնացող կողմերի միջեւ կնքվում են պայմանագրեր, որոնցով սահմանվում են ամուսինների անձնական եւ գույքային իրավունքներն ու պարտականությունները։ Ամուսնություն չի թույլատրվում այն անձանց միջեւ, որոնցից մեկը այլ ամուսնության մեջ է, ազգակցության մեջ գտնվող անձանց, հարազատ եւ խորթ եղբայրների ու քույրերի, որդեգրողների եւ որդեգրվածների միջեւ, այն անձանց միջեւ, որոնցից մեկը հոգեկան հիվանդության կամ սակավամտության պատճառով անգործունակ է ճանաչված։ Ամուսիններն ունեն անձնական եւ գույքային հավասար իրավունքներ, նրանցից յուրաքանչյուրն ազատ է ընտրելու իր զբաղմունքը, մասնագիտությունը եւ բնակության վայրը։ Բազմակնությունն արգելվում է ՀՀ օրենքով: Դրանք բացառելու նպատակով Քաղաքացիական կացության ակտերի գրանցման գրասենյակում, նախկինում ամուսնացած անձանց միջեւ նոր ամուսնություն գրանցելիս, պահանջում են ամուսնալուծությունը կամ նախկին ամուսնու մահը հաստատող փաստաթուղթ։ Ազգականների ամուսնությունը արգելվում է, որովհետեւ դրանցից հաճախ ծնվում են բնածին արատներով եւ ժառանգական հիվանդություններով երեխաներ։ Այդպիսի ամուսնությունից մեռածածին երեխաների թիվը եւ մանկական մահացությունը 2 անգամ ավելի մեծ է։ Թվարկված պայմանների խախտումով կայացած ամուսնությունը համարվում է անվավեր։ Դատական կարգով այդպիսին կարող է ճանաչվել նաեւ ընտանիք չկազմելու միտումով գրանցված ամուսնությունը (կեղծ ամուսնություն): Սակայն այդպիսի ամուսնությունից ծնված երեխաները չեն կորցնում իրենց իրավունքները։ Քաղաքացիական ամուսնությունը Հայաստանի Հանրապետությունում[խմբագրել | խմբագրել կոդը] Վերջին տարիներին լայն տարածում է ստացել եկեղեցական ամուսնությունը, սակայն ՀՀ սահմանադրությունը ճանաչում է միայն քաղաքացիական ամուսնությունը, իսկ եկեղեցականը (քաղաքացիական ամուսնության հետ մեկտեղ) համարում է ամուսնացողների մասնավոր գործը։ Քաղաքացիական կացության ակտերի գրանցման գրասենյակում ամուսնացողներին ծանոթացնում Են գրանցման կարգին եւ պայմաններին, հավաստիանում են, որ նրանք տեղյակ են միմյանց առողջական եւ ընտանեկան վիճակին, ապագա ամուսիններին բացատրում են նրանց իրավունքներն ու պարտականությունները։ Ըստ ցանկության՝ ամուսինները, որպես իրենց ընդհանուր ազգանուն, ընտրում են իրենցից մեկինը (ՀՀ-ում՝ հիմնականում տղամարդունը) կամ պահպանում նախաամուսնականը։ Երեխաների դաստիարակության եւ ընտանեկան կյանքի հարցերն ամուսինները լուծում են համատեղ։ Նրանցից յուրաքանչյուրն ազատ է զբաղմունքի, մասնագիտության եւ բնակության վայրի ընտրության հարցում։ Ամուսնության ընթացքում ամուսինների ձեռք բերած ունեցվածքն ընդհանուր, համատեղ սեփականություն է, որի նկատմամբ նրանք հավասար իրավունքներ ունեն նաեւ այն դեպքում, երբ նրանցից մեկը զբաղվել է տնային տնտեսություն վարելով, երեխաներին խնամելով եւ չի ունեցել ինքնուրույն վաստակ։ Մինչամուսնական, ինչպես նաեւ ամուսնությունից հետո նվիրատվություն կամ ժառանգություն ստացած ունեցվածքը նրանց համատեղ սեփականությունն է։ Ամուսինները պարտավոր են նյութապես օգնել միմյանց, անաշխատունակ ամուսինը եւ հղի կինը (հղիության ընթացքում եւ դրանից հետո 1 տարի) այդպիսի օգնությունից զրկվելու դեպքում կարող է դատարանով (նույնիսկ առանց ամուսնալուծություն ձեւակերպելու) ապրուստադրամ (ալիմենտ) ստանալ ամուսնուց, եթե վերջինս ի վիճակի է վճարել։ ՀՀ քաղաքացիների ամուսնությունն արտասահմանյան քաղաքացիների հետ գրանցվում է ընդհանուր հիմունքներով, սակայն նրանցից պահանջվում է փաստաթուղթ՝ գրանցված ամուսնության բացակայության մասին։ Ամուսնալուծությունը Հայաստանի Հանրապետությունում[խմբագրել | խմբագրել կոդը] Ամուսնության ազատությունը ենթադրում է նաեւ ամուսնալուծության ազատություն։ Սակայն հասարակությունը շահագրգռված է ամրապնդել ընտանիքը, ուստի ամուսնալուծությունը նույնպես գտնվում է պետության հսկողության ներքո եւ, որպես կանոն, կատարվում է դատական կարգով։ Անչափահաս երեխաներ չունեցող ամուսինների ամուսնալուծությունը, փոխադարձ համաձայնությամբ, ձեւակերպվում է Քաղաքացիական կացության ակտերի գրանցման գրասենյակում: Այստեղ է կատարվում նաեւ օրենքով սահմանված կարգով անհայտ բացակա, հոգեկան հիվանդության կամ սակավամտության հետեւանքով անգործունակ ճանաչված, 3 տարուց ոչ պակաս ժամկետով ազատազրկված անձանց ամուսնալուծությունը։ Օրենքը չի թույլատրում առանց կնոջ համաձայնության ամուսնալուծության գործ հարուցել կնոջ հղիության ընթացքում եւ 1 տարեկանից փոքր երեխա ունենալու դեպքում։ Ամուսնությունը համարվում է դադարեցված՝ Քաղաքացիական կացության ակտերի գրանցման գրասենյակում ամուսնալուծությունը ձեւակերպելուց հետո։ Ամուսնական եւ ընտանեկան հարաբերությունների պսիխոհիգիենա[խմբագրել | խմբագրել կոդը] Ընտանիքի խնդիրները պայմանավորված են հասարակության զարգացման նոր փուլի առանձնահատկություններով։ Ընտանիքը ոչ թե 2 եւ ավելի անհատների ֆիզիկական գումար է, այլ միայն իրեն բնորոշ առանձնահատկություններով օժտված հասարակության հիմնական բջիջը։ Ընտանիքի գոյության կարեւոր պայմանն ամուսինների ներընտանեկան խնդիրներները լուծելու, բարդ հարցերը քննարկելու, փոխշահավետ որոշումներ ընդունելու ունակությունն է։ Ընտանիքը միավորվում է նաեւ համատեղ գործունեությամբ։ «Ամուսինը» կամ «կինը», «հայրը» կամ «մայրը» որոշակի հասկացություններ են, հստակ պարտականությունների ոլորտով դերեր, որոնք ամուսնացող անձը պարտավորվում է կատարել։ Դրանք կատարել չկարողանալը կամ կատարել չցանկանալն անխուսափելիորեն հանգեցնում են ընտանեկան գժտությունների։ Ընտանիքում գոյություն ունեցող դերերի համակարգը կայուն չէ, այն պայմանավորված է հասարակության մեջ եւ ընտանիքում կատարվող փոփոխություններով, հասարակության մեջ կնոջ դերի բարձրացմամբ, հասարակական ակտիվության դրսեւորմամբ։ Վիճակագրական ուսումնասիրությունը ցույց է տվել, որ բարձր կրթություն եւ զարգացման մակարդակ ունեցող ամուսինների ընտանիքներում կենցաղային եւ տնտեսական պարտականությունները հավասարաչափ են բաշխվում նրանց անդամների միջեւ։ Ընտանիքի անդամների միջեւ հարաբերություններ[խմբագրել | խմբագրել կոդը] Ընտանիքի անդամների միջեւ հարաբերությունները պայմանավորված են սոցիալ-մշակութային նորմերով եւ անհատական առանձնահատկություններով։ Բարեկիրթ, առողջ ընտանիքում գործում է փոխլրացման սկզբունքը. ամուսիններից մեկի գիտելիքները եւ բնավորության գծերը հաջողությամբ լրացվում են մյուսի ընդունակություններով ու փորձով։ Հակումների եւ ճաշակի տարբերությունը չպետք է տարաձայնության պատճառ դառնա։ Եթե ընտանիքի անդամներից մեկն ունի բռնակալի, եսամոլի խառնվածք, ապա փոխհարաբերությունների անհավասարության պատճառով ընտանիքը դառնում է անկայուն։ Այն գոյություն է ունենում միայն ամենաբարենպաստ պայմաններում եւ հեշտությամբ է քայքայվում ճգնաժամային իրավիճակներում։ Ընտանիքի էվոլյուցիան, այսինքն նրա կենսական բոլորաշրջանը ձեւավորվում է որոշակի փուլերից, մինչամուսնական, ամուսնական եւ նոր անդամների (երեխաներ) ավելացման, ընտանիքի առանձին անդամների հեռանալու (հասուն երեխաների ամուսնություն, ծնողներից մեկի մահը) շրջաններ։ Ամուսնական վաղ շրջան[խմբագրել | խմբագրել կոդը] Ամուսնության առաջին տարում առավել հաճախ ընդհարումների պատճառ են դառնում ամուսնական հարաբերությունների, այդ թվում նաեւ սեռական կյանքի նորություն լինելը։ Կյանքի այդ կողմի արտասովորությունը հաճախ վախ է ներշնչում 2 կողմերին էլ, խոչընդոտում ընտանիքի բնականոն գործունեությանը։ Բազմամյա «ընկերական հարաբերությունները» ամուսիններին չեն պաշտպանում սեռական աններդաշնակությունից, իսկ որոշ դեպքերում նույնիսկ կարոդ են ուղղակիորեն նպաստել դրան։ Այդպիսի շեղումները կանխելու նպատակով, երեխան դեռ մանկուց (դպրոցում եւ տանը) պետք է սեռական ճիշտ դաստիարակություն ստանա, որը կխոչընդոտի կյանքի այդ կողմի մասին նրա կեղծ պատկերացումների ամրապնդմանը։ Համատեղ կյանքի հենց սկզբում՝ միմյանց «ընտելանալու» առավել ծանր ժամանակաշրջանում, փոխզիջումային լուծումներ գտնելու պատրաստակամությունն օգնում է խուսափել ընտանեկան ընդհարումներից։ Սովորաբար երիտասարդները նոր ընտանիքում ստեղծում են այնպիսի փոխհարաբերություններ, ինչպիսիք եղել են իրենց հայրական տանը։ Պարզվել է, որ ամուսնալուծված ծնողների երեխաներն ավելի հեշտ են համաձայնվում ամուսնալուծությանը: Երբեմն ընտանիքում ձեւավորված վարքագիծը, զգացմունքների արտահայտման ձեւերը չեն հաղթահարվում ամբողջ կյանքի ընթացքում։ Այն ընտանիքներում, որտեղ ծնողների միջեւ չի եղել սեր եւ հաշտություն, կամ հարաբերություններն արտաքնապես եղել են սառը եւ զուսպ, հաճախ մեծանում են դիմացինի (մասնավորապես ամուսնու կամ կնոջ) նկատմամբ լավ վերաբերմունքի անկարող անհատներ։ Դա կարող է դառնալ ամուսինների միջեւ ծագող թյուրիմացությունների պատճառ, հանգեցնել փոխադարձ մեղադրանքների, իսկ հետագայում՝ մշտական, անհաղթահարելի օտարացման։ Երիտասարդ սերնդի դաստիարակություն[խմբագրել | խմբագրել կոդը] Ընտանիքի ամենապատասխանատու պարտականությունը երիտասարդ սերնդի դաստիարակությունն է։ Հոգեւոր մերձեցմանը, երեխաների նկատմամբ հոգատարությամբ, բարյացակամությամբ եւ փոխըմբռնումով իրար կապված ծնողների առողջ ընտանիքն աճող սերնդի ճիշտ, լիարժեք դաստիարակության գրավականն է։ Հղիությունը եւ առաջնեկի ծնունդը լրացուցիչ պարտավորություններ են դնում ամուսինների վրա, սակայն նրանց չեն ազատում փոխադարձ ուշադրության անհրաժեշտությունից։ Ուշադրության պակասը հատկապես ծանր են տանում հղիությունից ու ծննդաբերությունից թուլացած եւ այդ պատճառով հաճախակի տրտնջացող ու դյուրագրգիռ կանայք։ Առողջ ընտանիքում այդ ժամանակաշրջանում տղամարդը պետք է իրեն զգա եւ դրսեւորի որպես ուժեղ անհատ, նեցուկ լինի կնոջը, դա օգնում է նաեւ տղամարդուն՝ գնահատելու հայր լինելու իր նոր դերը։ Երեխայի ծնվելուց հետո երիտասարդ ամուսինը պետք է հաշվի առնի ծննդաբերած կնոջ ոչ միայն յուրահատուկ հոգեբանական, այլեւ ֆիզիոլոգիական վիճակը եւ ամուսնական սեռական հարաբերությունների ժամանակավոր դադարը չդիտի որպես իր նկատմամբ կնոջ սառնության դրսեւորում։ Հասուն տարիքն ունի իր ճգնաժամային շրջանները, օրինակ՝ դժվարին պահեր կարող են առաջանալ 2-րդ երեխայի ծննդյան հետ։ Մասնավորապես, մեծերի ուշադրության կենտրոնում գտնված առաջնեկի մոտ, եղբոր կամ քրոջ ծնվելուց հետո, այլեւս չսիրված, ավելորդ լինելու մտքից կարող է առաջանալ նեւրոզ, որի հետեւանքով երեխան դառնում է խիստ կամակոր, քմահաճ։ Երեխայի այդպիսի վարքը կարող է կազմալուծել ընտանիքը։ Մեծերը հաճախ առաջնեկի վրա են սկսում «թափել» իրենց բարկությունը կամ, ընդհակառակը, նրա արտոնյալ վիճակի կորուստն աշխատում են փոխհատուցել ընդգծված ուշադրությամբ, որը երեխան սովորաբար, չի ընդունում՝ համարելով կեղծ։ Այս իրադրությունից միակ ելքը առաջնեկին ընտանիքի նոր անդամի հայտնվելուն նախապատրաստելն է։ Ամուսնության հասուն շրջան[խմբագրել | խմբագրել կոդը] Յուրաքանչյուր ընտանիքի կյանքում բարդ ժամանակաշրջան է սկսվում երեխաների հասունանալուց հետո։ Տանից նրանց հեռանալը, սեփական ընտանիք կազմելը հաճախ ծնողները ցավագին են ընդունում, հատկապես, երբ ընտանիքը լրիվ չէ (հաճախ առանց հայր է), կամ երբ երեխան միակն է։ Նման դեպքերում հիմնականում երեխայի դաստիարակությամբ միավորված ամուսիններին տիրում է հիասթափություն, կամ ընդհանուր հետաքրքրությունների բացակայությունը հանգեցնում է օտարացման։ Շատ ծնողներ անհաջող փորձեր են ձեռնարկում իրենց հասուն զավակների կյանքին միջամտելու, կյանքի ուղեկցի ընտրության հարցում նրանց որոշումների վրա ազդելու համար։ Առանձնապես սխալ է հասուն զավակներին ապերախտության մեջ մեղադրելը, թե «նրանց են նվիրաբերել իրենց ողջ կյանքը»: Սովորաբար հասուն զավակներն ընդդիմանում են ծնողների այդպիսի վարքագծին եւ պաշտպանում ինքնուրույն որոշումներ կայացնելու, անձնական կյանք ունենալու իրենց իրավունքը։ Բնականոն, բարյացակամ հարաբերություններով ընտանիքում, որտեղ դեռ փոքր տարիքից հաշվի են առնում երեխայի անհատականությունը, ամեն ինչ բարեհաջող ընթացք է ունենում։ Ամուսնության ճգնաժամային շրջան[խմբագրել | խմբագրել կոդը] Ընտանիքի առավել ծանր ճգնաժամային շրջանը կապված է ծերության, ամուսիններից մեկի կյանքից հեռանալու հետ։ Այդպիսի դեպքերում միայնակությունը հաղթահարվում է հին ընկերների, հասուն զավակների ընտանիքների հետ սերտ կապեր պահպանելով, սեփական ուժերի համեմատ մասնագիտական, հասարակական կամ այլ աշխատանք կատարելով։ Ընտանիքը սովորաբար դիմում է բժշկի օգնությանը դժվարին ճգնաժամային ժամանակաշրջաններում, երբ ընտանեկան վեճը, ընդհարումը բավականին խորանում եւ բացասաբար է ազդում ընտանիքի անդամների հոգեկան ու ֆիզիկական վիճակի վրա։ Ընտանեկան հոգեկան ցնցումները, որքան էլ աննշան թվան, մեծերի եւ երեխաների նեւրոզների գլխավոր պատճառներից են։ Ընդհանուր եւ հասարակության հոգեբանության ժամանակակից մակարդակը եւ շահագրգռված անձանց բարի կամքը հնարավորություն են տալիս կանխել նյարդային հիվանդությունները, ծանր ընդհարումները, ամուսնալուծությունը: Հոգեբույժները եւ նյարդահոգեբաններն օգնում են լուծելու ներընտանեկան ընդհարումները։ Առողջ ընտանիքի համար ճգնաժամային շրջանները վտանգավոր չեն. դրանց հաջող հաղթահարումը նպաստում է փոխադարձ վստահության, կյանքի ուսանելի փորձ ձեռք բերելուն։ Շրջապատի, սեփական ընտանիքի անդամների նկատմամբ բարյացակամ վերաբերմունքը առողջ ընտանիքի գոյության կարեւոր նախապայմաններից է։ Աղբյուրներ[խմբագրել | խմբագրել կոդը] Արտաքին հղումներ[խմբագրել | խմբագրել կոդը] - Սերգեյ Գավրով «Ընտանիք եւ ամուսնություն հասկացության պատմական փոփոխությունը» - Յուրի Սեմյոնով «Ամուսնություն եւ ընտանիք. ստեղծում եւ զարգացում» - Քրիստոնեական ամուսնություն |Այս հոդվածի կամ նրա բաժնի որոշակի հատվածի սկզբանական տարբերակը վերցված է Հանրամատչելի բժշկական հանրագիտարանից, որի նյութերը թողարկված են Քրիեյթիվ Քոմմոնս Նշում–Համանման տարածում 3.0 (Creative Commons BY-SA 3.0) թույլատրագրի ներքո։| |Այս հոդվածն ընտրվել է Հայերեն Վիքիպեդիայի օրվա հոդված։|